text: Ottelun juoksulista:Pohjois-Hämeen suojeluskuntapiirin joukkue oli kokoonpantu kolmen eri suojeluskunnan pelaajista:


Pesäpallon Suomenmestaruuskilpailut 1925 oli SM-kilpailujen neljäs kausi. Mestaruuden voitti Lahden suojeluskunta nousten finaalissa neljän juoksun takaa-ajoasemista voittoon.


title: Pesäpallon Suomenmestaruuskilpailut 1925

text: Kuten Lahden suojeluskunnan menestys osoittaa oli suojeluskuntien pesäpalloilu kovalla tasolla. Järjestön mestaruuskilpailut olivatkin SM-kisoja suurempi tapahtuma. Niihin osallistui kokonaista 20 joukkuetta ja Etelä-Hämeen piiri, jonka joukkueessa osa lahtelaisistakin pelasi, jäi kilpailussa kakkoseksi. Mestaruuden voitti Pohjois-Häme, jonka pelaajisto koostui Toijalan Vauhdin ja Tampereen Pyrinnön pelaajista. Helsingin piiri, jonka pelaajisto oli Helsingin Pallonlyöjistä ja Pallo-Tovereista jakoi kolmannen sijan Jyväskylän piirin kanssa, joten menestys sijoittui molemmissa kilpailuissa samoille seuduille.


text: Pesäpalloilijoiden yhteistyö Palloliiton kanssa ei sujunut toivotulla tavalla ja pesäpalloilijat anoivat SVUL:n jäsenyyttä. Järjestö ottikin pesäpallon ohjelmaansa ja uuden pesäpallojaoksen perustava kokous pidettiin 27. toukokuuta 1925.


text: Loppuottelun juoksulista:


text: Lahden suojeluskunnan joukkueen pelaajat:


text: Tampereen Pyrinnön joukkueen pelaajat:Helsingin Pallonlyöjät:


text: Toijalan Vauhti:


title: Neulegraffiti

text: Neulegraffiti on julkiselle paikalle kiinnitetty neule. Paitsi teos, neulegraffiti voi olla myös toisen löydettäväksi tarkoitettu hyötyesine, kuten lapaset tai villasukat. Neulegraffiteja voidaan tehdä neulomisen lisäksi virkkaamalla sekä myös ompelemalla, kirjomalla tai huovuttamalla. Harrastuksesta puhutaan sanalla neulegraffaus.


title: Neulegraffiti

text: Neulegraffitit ovat lähtöisin Yhdysvalloista ja yleistyivät Suomessa vuonna 2008, minkä jälkeen ne ovat levinneet koko maahan. Neulegraffiteja on tehty myös osana koulun käsityöopetusta. Harrastukseen kuuluu myös katukuvaan jätettyjen neulegraffitien kuvaaminen ja esittely internetissä, yleensä neuleblogeissa. Poliisi ei pidä neulegraffiteja ilkivaltana, koska ne ovat helposti poistettavissa aiheuttamatta vahinkoa. Neulegraffitit ovatkin tekstiilitaiteen ja katutaiteen välimuoto, jonka on tarkoitus tuottaa hyvää mieltä.


title: Neulegraffiti

text: Knit 'n' Tag on ympäristötaidetapahtuma, jossa yhdistyksiä, järjestöjä, yrityksiä, kouluja ja yksityishenkilöitä kutsutaan osallistumaan kaupunkitilan elävöittämiseen neulegraffittien avulla. Tapahtuma on järjestetty vuonna 2012 Vanhassa kirkkopuistossa Helsingissä ja vuosina 2013 ja 2015 Aurajoen rannalla Turussa.


title: Neulegraffiti

text: Vuonna 2011 Turussa Vartiovuoren kaiteessa oli heinäkuusta vuoden loppuun 65 metriä pitkä neulegraffiti, "Neulottu näköala", jonka värit oli valittu edessä aukeavan näkymän mukaan.


title: Joe Hill (kirjailija)

text: Joseph Hillstrom King, taiteilijanimeltään Joe Hill, (s. kesäkuu 1972 Hermon, Maine) on yhdysvaltalainen kirjailija. Häneltä on suomennettu esikoisnovellikokoelma "Bobby Conroy palaa kuolleista ja muita kertomuksia" (2005) sekä romaanit "Sydämen muotoinen rasia" (2007) ja "Sarvet" (2010). Hänen kolmas ja toistaiseksi suomentamaton romaaninsa on vuonna 2013 julkaistu "NOS4A2". Lisäksi hän on käsikirjoittanut vuosina 2008–2013 julkaistun sarjakuvan "Locke & Key".


title: Joe Hill (kirjailija)

text: Joe Hill on kirjailija Stephen Kingin poika. Myös hänen äitinsä Tabitha King ja veljensä Owen King ovat kirjailijoita. Hän päätti käyttää salanimeä voidakseen aloittaa omaa uraansa ilman, että häntä yhdistettäisiin välittömästi kuuluisaan isäänsä. Variety-lehti kertoi sukulaisuudesta vuonna 2006 ja Hill myönsi sen julkisesti seuraavana vuonna. Hänet on nimetty ammattiyhdistysaktiivin ja lauluntekijän Joe Hillin (eli Joseph Hillströmin) mukaan.


title: Joe Hill (kirjailija)

text: Hän näytteli lapsena vuoden 1982 elokuvassa "Creepshow – yöjuttu", jonka tekijöihin hänen isänsä kuului.


title: Euro Hockey Tour 2009–2010

text: Euro Hockey Tourin kausi 2009–2010 oli sarjan 14. kausi. Siinä pelaavat Suomen, Venäjän, Ruotsin ja Tšekin miesten jääkiekkomaajoukkueet. Pelaajat koostuvat pääosin Europaan sarjoissa pelaavista pelaajista, mutta NHL-pelaajia on mukana viimeisessä turnauksessa.


title: Euro Hockey Tour 2009–2010

text: Ensimmäinen turnaus syyskuussa oli Tšekin Česká Pojišt'ovna Cup ja viimeinen huhtikuun ja toukokuun välillä oleva Ruotsin LG Hockey Games. Suomessa turnaukset televisioi MTV3 ja MTV3 MAX.


title: Euro Hockey Tour 2009–2010

text: Suomi voitti turnauksen kuuden vuoden tauon jälkeen. Suomella ja Venäjällä oli yhtä monta pistettä, mutta Suomi voitti turnauksen paremman maalieron turvin. Voitto oli Suomelle sen historian seitsemäs.


title: Reta Shaw

text: Reta Shaw (13. syyskuuta 1912 – 8. tammikuuta 1982) oli yhdysvaltalainen näyttelijä, joka muistetaan parhaiten taloudenhoitajana komediasarjasta "The Ghost & Mrs. Muir". Shaw muistetaan myös muun muassa elokuvista "Pollyanna" (1960) ja "Maija Poppanen" (1964).


title: Put Yo Hood Up

text: Put Yo Hood Up on rap-yhtye Lil Jon & the East Side Boyzin kolmas studioalbumi. Albumi julkaistiin TVT Recordsin kautta 22. toukokuuta 2000.


title: Boyd Robert Horsbrugh

text: Boyd Robert Horsbrugh (27. heinäkuuta 1871 Pune, Intia – 11. heinäkuuta 1916 Englanti) oli englantilainen lintutieteilijä ja sotilas, joka tunnetaan parhaiten vuonna 1912 julkaistusta teoksesta "The Gamebirds and Waterfowl of South Africa", jonka hän kirjoitti yhdessä Claude Gibney Finch-Daviesin kanssa.


title: Boyd Robert Horsbrugh

text: Hän syntyi vanhimpana poikana Charles Bell Horsbrughille, joka toimi upseerina Intiassa. Jo varhain Boyd lähetettiin Englantiin, jossa hän kävi Wellington Collegen ja Sandhurstin kuninkaallisen sotakorkeakoulun. 25. helmikuuta 1893 hän liittyi Royal Warwickshire Regimentiin ja palveli Ceylonissa kaksi vuotta. Vuonna 1895 hänet siirrettiin armeijan huoltojoukkoihin ja toimipaikaksi tuli Irlanti, jossa hänet ylennettiin luutnantiksi 1896.


title: Boyd Robert Horsbrugh

text: Horsbrugh sai siirron Sierra Leoneen ja työskenteli siellä vuosina 1898–1899. Sierra Leonessa hän perehtyi maan lintuihin ja hänestä tuli Britannian Avicultural Societyn elinikäinen jäsen. Hän kirjoitti toisinaan artikkeleita seuran julkaisuun.


title: Boyd Robert Horsbrugh

text: Vuonna 1899 hän palasi Englantiin, mutta pian hän sai komennuksen Etelä-Afrikkaan, jossa alkoi toinen buurisota. Hän palveli etupäässä Lordi Methuenin joukoissa ja sai ylennyksen kapteeniksi 1900. Seuraavat pari vuotta hän soti eri puolilla maata, haavoittui, eikä voinut keskittyä lintutieteeseen. Juuri ennen sodan päättymistä hänet kotiutettiin Englantiin. Ansioistaan hänet palkittiin Kuningattaren mitalilla (Queen's South Africa Medal) ja Kuninkaan mitalilla (King's South Africa Medal).


title: Boyd Robert Horsbrugh

text: Toipilasaikanaan 1902 Horsbrugh matkusti Yhdysvaltoihin, missä hän kulutti paljon aikaa tutkimalla riista- ja vesilintuja. Matkallaan hän avioitui philadelphialaisen Elizabeth Mitchellin kanssa. Vietettyään pari vuotta Kentissä Horsbrugh komennettiin jälleen Etelä-Afrikkaan vuonna 1905, missä hänen sijoituspaikakseen tuli Bloemfontein, josta hän ja Elizabeth saivat asuttavakseen upseerin talon Naval Hillillä. Hän rakensi siellä muutamia suuria aviaarioita, joissa hän saattoi perehtyä lintujen elämäntapoihin. Horsbrughit palasivat Englantiin 1906 ja toivat mukanaan suuren määrän eläviä lintuja.


title: Kings of Crunk

text: Kings of Crunk on rap-yhtye Lil Jon & the East Side Boyzin neljäs studioalbumi. Albumi julkaistiin vuonna 2002.


title: Kings of Crunk

text: Albumilta julkaistiin kaksi singleä: "We Don't Give a Fuck" ja "Get Low". Jälkimmäinen single menestyi hyvin tehden Lil Jon & the East Side Boyzin tunnetuksi. Se sijoittui vähintään viiden parhaan joukkoon Yhdysvaltain, Saksan, Ranskan, Britannian ja Australian listoilla. Kappaleesta on tehty myös remix-versio, jolla räppäävät mukana Busta Rhymes, Ying Yang Twins ja Elephant Man. Remix-versio löytyy "Part II" -albumilta.


title: Golliwog

text:
Golliwog (alun perin Golliwogg) on lastenkirjallisuuden hahmo, joka esiintyi yhdysvaltalaisen Florence Kate Uptonin (1873–1922) kirjoissa. Hahmo esittää mustaa minstrelilaulajaa.
Ensimmäisen kerran se nähtiin "The Adventures of Two Dutch Dolls" (1895) -kirjan kuvituksessa. Kirjan suosion myötä sille tehtiin 14 vuoden aikana kaksitoista jatko-osaa.


title: Golliwog

text: Golliwogille ei milloinkaan haettu tekijänoikeussuojaa, joten saksalainen Steiff alkoi 1909 tuottaa nukkeja ja hillovalmistaja Robertson otti sen tuotteittensa symboliksi. Suomessa hahmo on nähty Halvan lakritsi- ja salmiakkimattojen sekä lakritsipurkkien kyljessä ja Fazerin lakritsipatukoiden kuorissa. Englantia lukevat keskikoululaiset saivat tutustua Golliwogiin 1950-luvulla Ole Reuterin oppikirjassa "Learn English", jossa oli Golliwog-runo ja sen kuvituksena Tove Janssonin karrikoitu piirros.


title: Golliwog

text: 1980-luvulta lähtien hahmoa on alettu pitää rasistisena symbolina.


title: Golliwog

text: Säveltäjä Claude Debussyn pianolle sävelletyssä Children's Corner pianosarjassa on suosittu osa Golliwog’s Cakewalk, säveltämisen aikaan Florence Kate Uptonin suosio oli nousussa.


title: Part II

text: Part II on rap-yhtye Lil Jon & the East Side Boyz kuudes studioalbumi. Albumin julkaisi TVT Records vuonna 2003. Albumi on ikään kuin jatko-osa edelliselle "Kings of Crunk" -albumille.


title: Ruoholahdenkanava

text: Ruoholahdenkanava on Helsingin kantakaupungin länsiosassa sijaitseva, 1990-luvun alussa rakennettu kanava, joka johtaa Hietalahdesta Ruoholahteen ja erottaa Jätkäsaaren mantereesta. Kanava kulkee länsi-itä-suunnassa.


title: Ruoholahdenkanava

text: Kanavan paikalla sijaitsi vielä 1900-luvun alussa huomattavasti leveämpi luonnontilainen salmi. Sen eteläpuolella sijainneet saaret, Jätkäsaari, Hietasaari ja Saukko, olivat suurelta osin huvilakäytössä. Kun Länsisatamaa alettiin 1910-luvulla rakentaa, saaret yhdistettiin ja niitä laajennettiin täyttämällä osa ympäröivästä vesialueesta. Samalla salmen itäpään poikki rakennettiin leveä pengermäinen yhdistetty katu- ja rautatiesilta, jonka alle jäi vain kapea aukko yhdistämään sen eri puolilla olleet vesialueet. Myöhemmin, 1960-luvulla täytettiin myös osa sillan länsipuolisesta vesialueesta niin, että paikalla ei enää ollut salmea. Alueella sijaitsi muun muassa puutavaraliikkeitä.


title: Ruoholahdenkanava

text: Ruoholahtea alettiin 1990-luvun alussa rakentaa asuntoalueeksi, johon liittyi myös Jätkäsaaren pohjoisin osa. Samalla entisen salmen paikalle kaivettiin kanava, jota molemmilta puolilta reunustavat kevyen liikenteen reitit. Kanavan yli rakennettiin Selkämerenkadun katusilta sekä neljä jalankulkusiltaa.


title: Certified Crunk

text: Certified Crunk on rap-yhtye Lil Jon & the East Side Boyzin viides studioalbumi.


title: William Yarrell

text: William Yarrell (3. kesäkuuta 1784 Lontoo - 1. syyskuuta 1856 Great Yarmouth) oli englantilainen kirjakauppias ja luonnontieteilijä.


title: William Yarrell

text: Yarrellin syntymäkoti oli Duke Streetillä, keskellä Lontoota, jossa hänen isänsä ja setänsä omistivat uutistoimiston. Hän opiskeli Ealingissa ja ryhtyi serkkunsa kanssa hoitamaan isänsä liikeasioita.


title: William Yarrell

text: Luonto oli aina kiinnostanut häntä ja vuonna 1817 hän liittyi Royal Institutioniin. 1825 hän julkaisi ensimmäisen kirjoituksensa "On the Occurrence of some Rare British Birds". Kirjoitus julkaistiin "Zoological Journal"issa, jonka toimittajana hän myohemmin toimi ja hänet valittiin Linnean Societyn jäseneksi. Hänen päätyönsä olivat "The History of British Fishes" (kaksi osaa, 1836) ja "The History of British Birds" (kaksi osaa, 1843). Jälkimmäinen teos oli aikansa klassikko, josta otettiin useita uusintapainoksia, ja joka oli kokonaisen brittiornitologisukupolven perusteos. Yarrell kuvaili ensimmäisenä pikkujoutsenen ("Cygnus columbianus bewickii").


title: William Yarrell

text: Yarrell oli eräs Zoological Society of Londonin perustajista ja toimi seuran sihteerinä 1836–1838. Vuonna 1833 hän oli perustamassa yhdistystä, josta sittemmin tuli Royal Entomological Society of London. Yarrellin kunniaksi on nimetty brasilianvihervarpunen ("Carduelis yarrellii"), tarhakolibri ("Eulidia yarrellii") ja västäräkin alalaji ("Motacilla alba yarrellii").


title: Crunk Juice

text: Crunk Juice on rap-yhtye Lil Jon & the East Side Boyzin seitsemäs studioalbumi.


title: Crunk Juice

text: Albumi sisältää Lil Jonin suurimmat hitit: "What U Gon' Do", "Real Nigga Roll Call" ja "Lovers and Friends".


title: Crunk Juice

text: Ennen albumin julkaisua internetissä pyöri useita levyn kappaleita. Osa näistä ei kuitenkaan päätynyt levylle kuten esim. "Rollin'" (feat. Timbaland & D.O.E.).


title: Crunk Juice

text: Lokakuussa 2004 julkaistiin albumin ensimmäinen single "What U Gon' Do", jolla vierailee Lil Scrappy.


title: Crunk Juice

text: Albumi toinen single oli "Real Nigga Roll Call". Singlellä räpääppäsi Lil Jonin lisäksi Ice Cube. Kappale pääsi myös Guinnessin ennätysten kirjaan eniten kirosanoja sisältävänä kappaleena. Kappaleella kiroiltiin yhteensä 295 kertaa.


title: Crunk Juice

text: Vaikka suurin osa albumin kappaleista on rapin alalajia crunkia, se siältää myös yhden rapcore ja yhden Nu metal -kappaleen ("White Meat" ja "Stop Fuckin' Wit Me").


title: Crunk Juice

text: Albumista julkaistiin Chopped and screwed -versio vuonna 2005. Skrätsäykset teki DJ Michael "5000" Watts.


title: Prince2

text: PRojects IN Controlled Environments (lyh. PR-IN-C-E) on laajasti projektinhallintaan käytetty menetelmä. Se on käytössä yli 150 maassa ja 20 000 organisaatiossa ympäri maailmaa.


title: Prince2

text: Prince julkaistiin vuonna 1989, ja se oli tuolloin tarkoitettu Britannian valtiollisten it-hankkeiden hallintaan. Se tuli käyttöön myös it-alan ulkopuolella, ja vuonna 1996 julkaistu uudistettu versio Prince2 on tarkoitettu yleiskäyttöiseksi työkaluksi projektien hallintaan. Uusin versio, Prince2 2009 julkaistiin kesäkuussa 2009.


title: Prince2

text: Prince2 on jäsennetty lähestymistapa projektin hallintaan. Se mahdollistaa projektien hallinnan selvästi määritellyn kehyksen puitteissa. Se määrittelee tarkasti prosessit hankkeen henkilöstön hallintaan, suunnitteluun ja valvontaan.


title: Prince2

text: Jos menetelmää noudatetaan tarkasti, Prince2 on työläs erityisesti pienissä hankkeissa. Menetelmä on kuitenkin hyvin skaalautuva ja erilaisiin tarpeisiin sovitettava menetelmä. Se on enemmän teoreettinen ihannemalli kuin toimiva projektinhallintamenetelmä. Menetelmää on myös kritisoitu sen epäkäytännöllisyydestä ja soveltumattomuudesta käytännön ohjelmistokehitykseen.


title: Prince2

text: Prince2 on prosessipainotteinen projektin hallintamenetelmä. Siihen kuuluu 40 erillistä toimintoa jotka on jaoteltu seitsemäksi prosessiksi.


title: Prince2

text: Projektin aloitus SU (Starting up a project) -prosessi tähtää projektin alkutoimien suorittamiseen siihen pisteeseen, mistä varsinainen projekti voidaan aloittaa. Se tähtää projektin esitöiden viemiseen siihen pisteeseen, missä voidaan aloittaa tarkempi suunnittelu.


title: Prince2

text: Projektin käynnistys IP (Initiating a project): Kun aloitusprosessi on saatu päätökseen, projektin johto voi päättää, onko projektilla edellytyksiä siirtyä seuraavaan, eli projektin käynnistysprosessiin. Tässä vaiheessa kehitysprojektista on jo selkeä kuva, ja projektin johto voi paremmin arvioida onko projektin vaatimia edellytyksiä vielä olemassa. Lopuksi aloitus- ja käynnistysprosessien dokumentaatiot yhdistetään ja luodaan "projektin käynnistys -dokumentti".


title: Prince2

text: Projektin johtamisessa DP (Directing a project) johdon (project board) tulee kiinnittää huomiota esimerkiksi lupien antamiseen eri vaiheissa, ohjattava hanketta ja lopuksi päätettävä se.


title: Prince2

text: Prince2ta on kritisoitu epäkäytännölliseksi ja teoreettiseksi projektinhallintametodiksi, joka ei vastaa tosielämän projektinhallinnan politikointia, monimutkaisia sosiaalisia kuvioita ja epävarmuutta sisältävän maailman haasteisiin..


title: Purppurakoruahven

text: Purppurakoruahven ("Pseudanthias tuka") on koralliriuttojen parvikala, jota pidetään myös riutta-akvaarioissa.


title: Purppurakoruahven

text: Purppurakoruahven kasvaa noin 12 cm pitkäksi. Ne ovat yleisväriltään punavioletteja, koiraan selässä on häkellyttävä keltainen vaakaviiva.


title: Purppurakoruahven

text: Purppurakoruahvenia tavataan 10-35 metrin syvyydessä Indopasifisella merialueella Mauritiukselta Filippiineille ja Suurelle koralliriutalle.


title: Purppurakoruahven

text: Purppurakoruahven syö lähinnä eläinplanktonia: äyriäisiä ja kalojen mätiä. Ne muoodpostavat suuria parvia riutan ulkorinteille. Akvaariossa niiden totuttaminen purkkiruokaan ja yleensäkin elämään vankeudessa voi olla haasteellista.


title: Manfred Schmidt

text: Manfred Schmidt (15. huhtikuuta 1913 Bad Harzburg — 28. heinäkuuta 1999 Ambach, Münsing) oli saksalainen sarjakuvataiteilija ja humoristinen matkakirjailija.


title: Manfred Schmidt

text: Manfred Schmidt kasvoi Bremenissä. Hänen ensimmäinen sarjakuvansa julkaistiin, kun hän oli 14-vuotias. Ylioppilastutkinnon jälkeen hän pyrki elokuva-alalle, mutta ura ei osoittautunut tuottoisaksi. Hän opiskeli taideteollisuuskoulussa ja työskenteli Ullstein-kustantamossa lehdistöpiirtäjänä. Toisen maailmansodan aikana hän ei juuri piirtänyt, mutta sodan loppuvaiheessa hän kuvitti propagandalehtisiä, joiden oli tarkoitus horjuttaa Eurooppaan saapuneiden amerikkalaissotilaiden taistelumielialoja.


title: Manfred Schmidt

text: Kun Schmidt sai käsiinsä "Teräsmies"-sarjakuvia, hän piti kerrontamuotoa alkeellisena ja ryhtyi parodioimaan sitä "Nikke Knatterton" -sarjakuvalla, jota julkaistiin "Quick"-kuvalehdessä vuosina 1950–1959. Knatterton on ylivertainen yksityisetsivä, ja hahmon esikuvana oli Schmidtin mukaan Hans Albersin esittämä Sherlock Holmes. Knattertonista tuli suosittu niin Saksassa kuin ulkomaillakin, ja hahmosta tehtiin sekä näytelmä- että piirroselokuvia. 1970-luvulla Schmidt tuotti ja ohjasi televisiolle 15-osaisen piirroselokuvasarjan "Nikke Knatterton: Mestarietsivän seikkailut".


title: Manfred Schmidt

text: Schmidt toimi myös sarjakuvakriitikkona ja kirjoitti aiheesta useita kirjoja. Lisäksi hän julkaisi matkakertomuksia.


title: Ruoveden vaakuna

text: Ruoveden vaakuna on Ruoveden kunnan tunnus, ja se on aiheeltaan yhtenevä kunnan sinetin kanssa, jonka pohjalta vaakuna on luotu.


title: Ruoveden vaakuna

text: Vaakunan selitys kuuluu: ”punaisessa kentässä kolme hopeista lahnaa asennossa 2 + 1, hopeisessa lakiossa punainen kirkkovene.” Vaakunan on suunnitellut Eino Halén, ja se vahvistettiin käyttöön 23. marraskuuta 1959.


title: Intersteno

text: Intersteno on kansainvälinen pikakirjoittajien ja konekirjoittajien järjestö. Se järjestää 2–3 vuoden välein kongresseja ja kilpailuja. Kilpailuja on muun muassa pikakirjoituksessa, konekirjoituksessa ja tekstinkäsittelyssä, ja osaa niistä pidetään maailmanmestaruuskilpailuina.


title: Intersteno

text: Interstenolla on jäsenjärjestöjä noin 20 maasta. Suomesta järjestössä on jäsenenä Suomen Pikakirjoittajayhdistys.


title: Intersteno

text: Kansainvälisiä pikakirjoituskongresseja järjestettiin vuodesta 1887 lähtien. Maailmansodat aiheuttivat kuitenkin katkoksia kansainväliseen pikakirjoitustoimintaan. Kansainvälinen pikakirjoittajien ja konekirjoittajien järjestö perustettiin vuonna 1954 Sveitsin Veveyssä, ja viitisen vuotta myöhemmin se otti käyttöön myös lyhyemmän nimen "Intersteno".


title: Tatra T43

text: Tatra T43 oli tšekkoslovakialaisen Tatran vuosina 1929–1938 valmistama kevyt, kaksiakselinen, takavetoinen kuorma-auto, jonka kantavuus oli 1 500 kg. Auto oli erittäin suosittu erityisesti pienyrittäjien keskuudessa. Ensimmäiset versiot muistuttivat ulkonäöltään paljon mallin edeltäjää, T13-mallia.


title: Tatra T43

text: Autossa oli voimanlähteenä ilmajäähdytteinen, nelitahtinen ja nelisylinterinen bokserimoottori, jonka lohko oli alumiinia. Kaasuttimena oli Zenith malliltaan 30KB tai U30. Sytytysjärjestelmä oli joko Boschin tai Scintillan valmistama ja toimi magneeton avulla.


title: Tatra T43

text: Moottorin takana oli mekaanisesti toimiva kolmilevyinen kuiva kytkin. Vaihteita oli neljä eteen ja yksi taakse. Kantavana rakenteena oli keskusputkirunko, jonka sisällä ollut akseli välitti voiman heilurityyppisellä erillisjousituksella varustetulle taka-akselille. Vetopyörästön yhteyteen oli kiinnitetty poikittain kaksi neljänneselliptistä lehtijousta, jotka oli kytketty toisista päistään jarrukilpiin. Jousitus oli massiivisempi kuin T30:ssä käytetty. Edessä oli jäykkä akseli ja poikittain asennettu puolielliptinen lehtijousi.


title: Tatra T43

text: Jarruina oli mekaanisesti toimivat rumpujarrut.


title: Tatra T43

text: T43:n rakenne ja tekniikka sekä ohjaamon etuosa pohjautuivat T30-malliin. Sähköjärjestelmä oli 12-volttinen.


title: Tatra T43

text: Auton ulkoasua uusittiin noin vuonna 1931 tai 1932 Tatra T52 -henkilöauton tullessa markkinoille. Samalla siihen tehtiin muutamia teknisiä parannuksia. Keulan muotoa muutettiin pyöreämmäksi ja esiteltiin versio T43/52, jossa oli T52:n moottori. Taka-akselille lisättiin kallistuksenvakaaja.


title: Tatra T43

text: Uusi päivitys tehtiin vielä 1936, jolloin T30:n moottori jätettiin pois valikoimasta. Konepelti oli nyt peräisin T52:sta.


title: Tatra T43

text: Tatralla oli tapana ostaa takaisin käytettyjä T43-malleja ja rakentaa niiden päälle uusia koreja. Tämän jälkeen autot myytiin jälleen uusille omistajille. Lukuisia T43-malleja muutettiin toisen maailmansodan aikana kaasukäyttöisiksi.


title: Rhynchocinetes durbanensis

text: Rhynchocinetes durbanensis on merivedessä elävä punavalkoinen katkarapu. Sitä pidetään joskus meriakvaariossa, ja kutsutaan nimillä kamelirapu, piparminttukarkkirapu ja tanssiva rapu. Sen väritys muistuttaa "Lysmata wurdemannia", mutta "Rhynchocinetes durbanensis"in voi erottaa tanssahtelevan liikkumistyylinsä avulla. Myös monet saman suvun lajit ovat varsin samannäköisiä.


title: Rhynchocinetes durbanensis

text: Tämä katkarapu kasvaa noin 5 cm pitkäksi. Siinä on vaihtelevia valkoisia kuvioita punaisella pohjalla. Koiraalla on isommat sakset kuin naaraalla.


title: Rhynchocinetes durbanensis

text: "Rhynchocinetes durbanensis" on kotoisin indopasifiselta merialueelta. Se viettää aikaansa kivenkoloissa ja korallisoran joukossa, ja tarvitsee piilopaikkoja varsinkin kuorenvaihdon ajaksi. Akvaariossa "Rhynchocinetes durbanensis" tulee toimeen muiden äyriäisten kanssa, mutta saattaa näykkiä pehmytkoralleja ja merivuokkoja.


title: Fred Lane

text: Freddie Brown Lane, Jr. (6. syyskuuta 1975 – 6. heinäkuuta 2000) oli yhdysvaltalainen amerikkalaisen jalkapallon pelaaja. Hän loi NFL-uransa Carolina Panthersissa vuosina 1997–1999. Keväällä 2000 hän siirtyi Indianapolis Coltsiin. Hän opiskeli Tennesseen Lane Collegessa.


title: Fred Lane

text: Fred Lane kuoli vaimonsa Deidra Lanen ampumana. Deidra Lane sai tuomion taposta ja vapautui vankilasta vuonna 2009 siellä kuutisen vuotta istuttuaan.


title: Xanadu

text: Xanadu voi tarkoittaa seuraavia asioita:


title: Crunk Rock

text: Crunk Rock on rap-artisti Lil Jonin ensimmäinen sooloalbumi. Albumi julkaistiin 8. kesäkuuta 2010.


title: Crunk Rock

text: Albumi sijoittui Yhdysvaltain Billboard 200 -listan 49. sijalle myyden 8 900 kappaletta ilmestymisviikollaan. Nyt albumia on myyty Yhdysvalloissa yhteensä 14 000 kappaletta.


title: Crunk Rock

text: Albumin piti alun perin ilmestyä vuoden 2006 puolivälissä, sitten loppuvuodesta 2007 sitten "joskus" vuonna 2008, kunnes lopulta se ilmestyi kesäkuussa 2010. Yksi syy myöhästymiseen oli TVT Records -levy-yhtiön konkurssi, jonka kautta albumin piti ilmestyä.


title: Apogon parvulus

text: Apogon parvulus on kardinaaliahveniin kuuluva kala, jota pidetään joskus meriakvaariossa.


title: Apogon parvulus

text: "Apogon parvulus" kasvaa noin 4 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeanharmaa, lähes läpikuultava, ja siinä on tummempia vaakaraitoja. Pyrstön tyvessä on punainen täplä.


title: Apogon parvulus

text: "Apogon parvulus" elää luonnossa Tyynenmeren länsiosassa, Japanin ja Filippiinien lähivesillä. Sitä tavataan usein kivikkoisilta riutoilta alle neljän metrin syvyydeltä.


title: Apogon parvulus

text: "Apogon parvulus" elää suurina parvina alueilla, joissa on voimakas virtaus. Ne syövät lihapitoista ruokaa, akvaariossa myös hiutale- ja pakasteruokaa.


title: Paritäplähuulikala

text: Paritäplähuulikala ("Bodianus bimaculatus") on koralliriutoilla elävä pitkulainen huulikalojen heimon kala.


title: Paritäplähuulikala

text: Paritäplähuulikala kasvaa noin 10 cm pitkäksi. Se on kellansävyinen, punertavien vaakaraitojen koristama, ja sen kidusten ja pyrstön lähellä on kaksi mustaa täplää.


title: Paritäplähuulikala

text: Paritäplähuulikaloja tavataan Indopasifiselta merialueelta. Se on yleensä varsin rauhallinen muita kalalajeja kohtaan, mutta jos samaan akvaarioon laitetaan useita kaksitäplähuulikaloja, ne on laitettava sinne yhtaikaa, sillä muuten aiemmin reviirin vallanneet ahdistavat uusia tulokkaita. Aikuisena kala voi alkaa näykkiä myös sellaisia pienehköjä rapuja, jotka on tuotu altaaseen kalan itsensä jälkeen.


title: Jouluksi kotiin (vuoden 1975 elokuva)

text: Jouluksi kotiin on suomalainen elokuva vuodelta 1975. Se kertoo rakennustyömies Urho Suomalaisen yrityksistä rakentaa omakotitaloa nelihenkiselle perheelleen taloudellisten ja terveydellisten huolien varjossa. Mustavalkoinen työläiskuvaus sai Jussi-palkinnon parhaasta ohjauksesta 1975. Kaupallinen menestys oli heikko: "Jouluksi kotiin" keräsi hieman yli viisi tuhatta katsojaa elokuvateattereissa.


title: Jouluksi kotiin (vuoden 1975 elokuva)

text: Finnkino Oy on julkaissut elokuvan DVD:nä (mv, mono, kuvasuhde 16:9).


title: Jouluksi kotiin (vuoden 1975 elokuva)

text: Urho Suomalainen on 2. maaliskuuta 1929 syntynyt rakennustyömies. Hänen vaimonsa Sirkka työskentelee tehtaassa, avioparilla on kouluikäiset poika ja tytär – Jari ja Leena. Perheen haaveena on päästä asumaan omakotitaloon, pois ahtaasta ja huonokuntoisesta vinttikamarista. Huonot välit vuokraemäntään antavat lisäpontta talohaaveelle. Urho rakentaa taloa vapaa-ajallaan, lisäksi hän soittaa trumpettia torvisoittokunnassa. Rakennustyö etenee, pidetään valutalkoot ja haetaan runkopuut Urhon synnyinseudulta muutaman tunnin ajomatkan päästä. Mies on muuttanut Etelä-Suomeen jo pari vuosikymmentä sitten.


title: Jouluksi kotiin (vuoden 1975 elokuva)

text: Urhon äiti asuu leskenä mummonmökissään. Urholla on kolme veljeä, joista yksi asuu Australiassa ja kaksi Ruotsin Eskilstunassa. Hänen siskoistaan toinen asuu Tampereella, toinen Keravalla. Vieraillessaan synnyinseudullaan Urho muistelee kylän miehien kanssa vuoden 1918 sisällissodan tapahtumia. Hänen isänsä taisteli punaisten joukoissa ja Urho on itse kommunisti.


title: Jouluksi kotiin (vuoden 1975 elokuva)

text: Omakotitalon rakennustyössä ilmenee vakava virhe, joka kiristää Urhon hermoja. Lisäksi ongelmia on aravalainan kanssa. Mies purkaa turhautumistaan vaimoonsa, joka järkyttyy: Sirkan ja Urhon perheessä ei ole aiemmin ollut tapana selvittää asioita huutamalla. Urhon terveys alkaa rapistua; hänellä on univaikeuksia ja hän saa työpaikallaan sairauskohtauksen. Miehellä todetaan keuhkokuume. Hänen äitinsä tulee vierailulle ja huolestuu poikansa tilasta. Valotetaan Urhon lapsuutta takautumin ja äidin kertomusten kautta. Jääräpäinen Urho lähtee toipilaana jatkamaan talonsa rakentamista. Terveys pettää lopulta viimeisen kerran: Urho lyyhistyy rakennustyömaalleen ja vaipuu kuolon uneen. Hautajaisissa hänen puoluetoverinsa pitää sosialismia ylistävän pateettisen puheen.


title: Jouluksi kotiin (vuoden 1975 elokuva)

text: "Jouluksi kotiin" kuvattiin 11. syyskuuta – 14. joulukuuta 1974 lähinnä Espoossa, Helsingissä ja Kirkkonummella. Urhon äidin korpimökki sijaitsi Kauklahdella.


title: Jouluksi kotiin (vuoden 1975 elokuva)

text: Helsingin Sanomat arvioi elokuvaa: ”Jaakko Pakkasvirta näyttää mieluisasti kypsyneen filminteossa – – ilmeisesti ne viime vuosien lukuisat, lähinnä dokumenttiluontoiset lyhytelokuvat – – ovat antaneet hänelle runsaasti uutta pohjatietämystä ja intressejä. – – Pakkasvirran kerronta on rauhallista, eleetöntä ja tiukasti tosiasioissa pitäytyvää.” Uusi Suomi piti elokuvan aineksia ohuina, mutta kiitti kuvatulkinnan korkeaa tasoa.


title: Pulla (täsmennyssivu)

text: Pulla voi tarkoittaa seuraavia:


title: Käsipallo kesäolympialaisissa 1972

text: Münchenin vuoden 1972 kesäolympialaisissa pelattiin käsipallossa vain miesten turnaus 16 joukkueen voimin. Laji palasi olympialaisten ohjelmaan 36 vuoden tauon jälkeen; ennen Müncheniä käsipallo oli ollut mukana virallisena lajina ainoastaan Berliinin kesäolympialaisissa 1936.


title: Kenneth Copeland

text:
Kenneth Copeland (s. 6 joulukuuta 1936, Lubbock Texas) on yhdysvaltalainen kristitty televisioevankelista ja uskonnollisen "Kenneth Copeland Ministries" (KCM) -organisaation perustaja. Copeland lukeutuu karismaattiseen liikkeeseen. Hän on tunnettu kontroversiaalista opetuksestaan, jota on myös sanottu menestysteologiaksi.
Copeland kääntyi kristinuskoon marraskuussa 1962 ja toimi aluksi Oral Robertsin lentäjänä. Hän on opiskellut Oral Roberts -yliopistossa ja myös muun muassa Kenneth E. Haginin johdolla.


title: Kenneth Copeland

text: Sivustollaan Copelandin organisaatio julistaa muun muassa uskovansa uskovien ihmisten pelastuvan Kristuksen veren tähden, uskovien ikuiseen pelastukseen ja kadotettujen ikuiseen kadotukseen. Järjestö julistaa myös ihmisten parantumista Jeesuksen nimen kautta, vesikastetta, sekä siitä erillistä Pyhän Hengen kastetta. KCM:n motto ""Jeesus on Herra"" perustuu Roomalaiskirjeen jakeeseen 10:9.


title: Kenneth Copeland

text: Paavo Hiltunen ja Leo Meller kritisoivat Copelandia vuonna 1992 opista, jonka mukaan Jeesuksen fyysinen kärsimys olisi "maksanut hinnan" ihmisen ruumiin tarpeista, kuten paranemisesta. Hiltusen ja Mellerin mukaan kyseessä on harhaoppi, jonka mukaan Kristuksen veri ei riitä ihmisten lunastukseksi. Copeland on heidän mukaansa opettanut myös, että Kristus "otti päälleen saatanan luonnon", eli käytännössä maksoi synnit saatanalle, eikä kristinuskon Jumalalle. Hiltunen ja Meller myös kertovat Copelandin kutsuneen Kristukseen uskovia ihmisiä pieniksi jumaliksi.


title: Kenneth Copeland

text: Copelandia on kritisoitu liiketoiminnastaan, muun muassa osakeyhtiönsä konkurssin jäljiltä maksamattomista palkoista, ja organisaationsa kalliista yksityislentokoneesta, jota on väitetty käytetyn myös yksityiskäyttöön.


title: Kenneth Copeland

text: Copeland tuki presidenttiehdokas Mike Huckabeen vaalikampanjaa vuonna 2008.


title: Kenneth Copeland

text: Kenneth ja Gloria Copeland avioituivat 1963. Heillä on kolme lasta, John Copeland, Terri Pearsons ja Kellie Copeland-Kutz, joka toimii myös julistajana.


title: Erich Übelacker

text: Erich Übelacker () oli diplomi-insinööri ja autonsuunnittelija.


title: Erich Übelacker

text: Übelacker opiskeli Prahan teknillisessä korkeakoulussa konetekniikkaa. Hänen professorinsa, tekniikan tohtori Rudolf Dörfl huomasi Übelackerin lahjakkuuden ja palkkasi Übelackerin assistentikseen hänen valmistuttuaan. Samalla Übelacker tutustui unkarilaisen Pál Járayn tutkimustuloksiin aerodynamiikan saralla.


title: Erich Übelacker

text:
Vuonna 1927 Übelacker siirtyi teollisuuden palvelukseen Tatralle. Hänen esimiehensä oli Tatran tekninen johtaja, Hans Ledwinka. Aluksi hän suunnitteli yhdessä Ledwinkan kanssa Tatra T57 -pikkuauton. Vuonna 1930 Ledwinka ja Übelacker aloittivat uuden pikkuauton suunnitteluprojektin. Mukana kehitystyössä oli myös Hans Ledwinkan poika, Erich Ledwinka. Ensimmäinen Tatra V 570:n prototyyppi valmistui seuraavana vuonna. Auto oli takamoottorinen ja virtaviivaisesti muotoiltu.
Yrityksen johdossa kuitenkin ajateltiin virtaviivaisen muotoilun myyvän paremmin isommassa kokoluokassa, joten hankkeesta luovuttiin, ja aloitettiin uusi projekti. Tuloksena syntyi muotokieleltään vallankumouksellinen T77. Kun auto esiteltiin 5. maaliskuuta 1934 Prahan autonäyttelyssä, se aiheutti sensaation – mitään vastaavaa ei oltu aikaisemmin nähty. Autosta julkaistiin vielä parannettu versio T77A. Tätä seurasi T87, jossa auton rakennetta oli yksinkertaistettu ja ajo-ominaisuuksia parannettu.


title: Erich Übelacker

text: Übelacker oli luonteeltaan jossain määrin omahyväinen ja ajautui riitoihin työtoveriensa kanssa. Hän lähti Tatralta 1936 kun T87:n testit oli saatu päätökseen.


title: Erich Übelacker

text: Übelacker sai paikan itävaltalaisella autonvalmistajalla Steyrilla, jossa työskenteli vuoteen 1941 asti. Tämän jälkeen hän siirtyi Daimler-Benzille Itävallan Bregenziin, jossa työskenteli suihkumoottorien parissa. Toisen maailmansodan päätyttyä 1945 hänet pidätettiin ja vietiin Pauhun, Ranskan Pyreneille internointileirille, johon oli koottu 125 saksalaista insinööriä. Übelacker tuomittiin natsien avustamisesta, mutta sai kuitattua rangaistuksensa suunnittelutyöllä Turbomecalla.


title: Erich Übelacker

text: Neljän vuoden pakkotyön jälkeen Übelacker muutti Länsi-Saksaan, jossa sai paikan Borgwardilla. Hän suunnitteli aluksi 3,6-litraisella moottorilla varustetun auton Yhdysvaltain markkinoita varten, mutta auto ei menestynyt. Übelacker siirtyi johtamaan 80 hengen erikoissuunnitteluosastoa, joka suunnitteli kalustoa myös sotilaskäyttöön. Übelacker johti osastoa kovalla kädellä.


title: Erich Übelacker

text: Monet 1950-luvun Borgwardeista, muun muassa Isabella Coupé, oli muotoiltu Übelackerin johdolla. Ajan hengen mukaisesti hän suunnitteli erilaisia futuristisia prototyyppejä. Näistä merkittävimpänä pidetään Borgward Traumwagenia, jonka muotokielessä voi nähdä yhtäläisyyksiä 1930-luvun Tatrojen kanssa. Autossa oli alumiininen kori ja Übelackerin itse suunnittelema 2,5-litrainen ja 130 hv tehoinen bokserimoottori. Übelacker suunnitteli Borgwardille kokonaisen moottoriperheen, jossa sylinterien lukumäärä vaihteli neljästä kymmeneen. Vain osa näistä eteni sarjavalmistukseen. Moottoreita käytettiin Goliath 900- ja 1000 -malleissa sekä Lloyd Arabellassa. Subaru otti Arabellan 897-kuutioisen, nelisylinterisen bokserimoottorin oman moottorisuunnittelunsa pohjaksi.


title: Erich Übelacker

text: Borgwardin erikoissuunnitteluosaston sotatarvikeprojekteihin kuului muun muassa 30 tonnin painoisen panssarivaunun suunnittelu. Vaunu kuitenkin hävisi ominaisuuksissaan Leopard 1:lle, jonka Bundeswehr valitsi käyttöönsä. Yrityksen ajauduttua konkurssiin 1961 Übelackerin johtama kehitysosasto liitettiin Rheinstahl-Hanomagiin.


title: Kumora

text: Kumora (engl. "Cumorah", tunnetaan myös nimillä "Mormon Hill" ja "Mormon Bible Hill") on New Yorkin osavaltiossa, lähellä Manchesterin kaupunkia sijaitseva kukkula ja drumliini. Myöhempien aikojen pyhien liikkeen perustaja Joseph Smith kertoi löytäneensä Kumoran kukkulalta kultalevyt, jotka sisälsivät kertomuksia Amerikan mantereen muinaisten asukkaiden elämästä sekä Jeesuksen Kristuksen vierailusta heidän luonaan hänen kuolemansa ja ylösnousemuksensa jälkeen. Smith kertoi kääntäneensä kultalevyjen tekstin englanniksi, käännös tunnetaan nykyään nimellä Mormonin kirja.


title: Kumora

text: Kumoran kukkula sijaitsee lähellä Smithin lapsuudenkotia. Smith kertoi nähneensä yöllä 22. syyskuuta 1822 näyn, jossa enkeli Moroni kertoi hänelle läheiselle kukkulalle haudatuista kultalevyistä. Smithin kertoman mukaan Moroni sanoi Jumalalla olevan hänelle tehtävä: hänen tulisi kääntää kultalevyjen teksti englanniksi, kun aika kerran olisi kypsä niiden luovuttamiseksi. Smith kertoi löytäneensä kukkulalle haudatut kultalevyt paikasta, jonka Moroni oli hänelle osoittanut. Kultalevyt oli haudattu kivisessä laatikossa, ja niiden mukana oli myös uurim ja tummim, joiden avulla kultalevyjen arvoituksellinen teksti (joka Smithin mukaan oli "reformoitua egyptiä") oli mahdollista kääntää. Moroni kielsi Smithiä kuitenkin ottamasta kultalevyjä mukaansa. Sen sijaan hänen tuli palata kukkulalle joka vuosi 22. syyskuuta, kunnes levyt voitaisiin luovuttaa. Smithin mukaan hän sai ottaa levyt mukaansa vasta viiden vuoden kuluttua, 22. syyskuuta 1827.


title: Kumora

text: Smithille ilmestynyt Moroni kertoi eläneensä Amerikassa 400-luvulla jaa. ja itse haudanneensa levyt kukkulalle, josta Smith ne vuosisatoja myöhemmin löysi. Vaikka Mormonin kirja ei nimeä kukkulaa, jonne levyt haudattiin, Smith ryhtyi kutsumaan sitä Kumoraksi, koska Mormonin kirjan mukaan sen nimisellä kukkulalla oli käyty nefiläisten ja lamanilaisten välinen viimeinen suuri taistelu, jossa laamanilaiset (eli intiaanit) olivat surmanneet nefiläiset lähes viimeiseen mieheen. Koska Moroni oli taistelun harvoja eloonjääneitä, Smith arveli hänen haudalleen kultalevyt samalle kukkulalle, jossa taistelu oli käyty.


title: Kumora

text: Mormonin kirjan mukaan samalla kukkulalla oli vuosisatoja aiemmin käyty toinen suuri taistelu, jossa vedenpaisumuksen jälkeen Amerikkaan saapuneet jaredilaiset niin ikään tuhottiin lähes viimeiseen mieheen. Jaredilaiset kutsuivat kukkulaa Mormonin kirjan mukaan nimillä "Ramah" ja "Shim" (suomalaisessa käännöksessä "Rama" ja "Sim").


title: Kumora

text: Kumoran kukkulalla ei ole suoritettu mainittavia arkeologisia kaivauksia, eikä sieltä ole löydetty merkkejä alueella käydystä suuresta taistelusta. Toisaalta Kumoran kukkula ei myöskään vastaa Mormonin kirjan kuvausta Kumorasta. Nykyään Mormonin kirjan historiallisuuteen periaatteessa luottavatkin tutkijat katsovat yleensä, että Smith oli väärässä samaistaessan kukkulan Mormonin kirjan Kumoraan. Kyseiset tutkijat arvelevat yleensä Mormonin kirjan Kumoran sijainneen Väli-Amerikassa.


title: Kumora

text: Kukkulalla, josta Smith löysi kertomansa mukaan kultalevyt, ei ollut nimeä. Tämän takia paikallinenkin väestö alkoi käyttää siitä Smithin tavoin Kumora-nimeä.


title: Kumora

text: Myöhempien Aikojen Pyhien Jeesuksen Kristuksen Kirkko hankki Kumoran omistukseensa 1920-luvulla. Sinne pystytettiin suuri muistomerkki, joka kuvaa profeetta Moronia. Myöhemmin alueelle pystytettiin myös vierailukeskus, joka palvelee alueelle saapuvia turisteja, joista suurin osa on mormonististen ryhmittymien jäseniä. Suurin osa henkilökunnasta on alueella palvelevia lähetystyöntekijöitä. Alueella on myös ulkoilmateatteri, jossa esitetään kesäisin Mormonin kirjan löytämisestä kertovaa näytelmää.


title: Haavikko-niminen mies

text: Haavikko-niminen mies on vuonna 2009 ilmestynyt kirjailija ja kustantaja Paavo Haavikkoa käsittelevä elämäkertateos, jonka on laatinut Mauno Saari.


title: Haavikko-niminen mies

text: Haavikon poika Heikki Haavikko jätti käräjäoikeudelle pyynnön estää kirjan julkaisu, koska hän ei saanut kirjaa ennakkoon luettavakseen. Käräjäoikeus kuitenkin hylkäsi vaatimuksen. Kiistan vuoksi Heikki Haavikko antoi isänsä teosten uusintapainosten julkaisuoikeudet WSOY:lle..


title: Haavikko-niminen mies

text: Mauno Saaren kirjan lähdeaineistona ovat olleet Haavikon omat teokset, Saaren muistiinpanot Haavikon kanssa käymistä keskusteluista ja hänen tekemänsä haastattelut sekä muiden kirjoittamat tekstit. Saaren kirjoitustyyli ei tarkkaan erottele hänen ja Haavikon puhetta ja kirjoitusta, vaikka ero on lukijalle olemassa.


title: Gamer

text: Gamer on vuonna 2009 ensi-iltansa saanut yhdysvaltalainen tieteistoimintaelokuva, jonka ovat ohjanneet Mark Neveldine ja Brian Taylor. Elokuvan pääosassa on Gerard Butler, joka esittää virtuaalisen verkkopelin vastentahtoista pelihahmoa.


title: Immateriaalinen talous

text: Immateriaalinen talous eli aineeton talous tarkoittaa esimerkiksi tietoa, kulttuuria, keksintöjä ja tutkimustuloksia. Immateriaalitaloudesta puhuttaessa viitataan usein luovaan talouteen ja yksilöllisyyteen sekä suorastaan luonnon pelastavaan talouden aineettomaan käänteeseen.


title: MediaTek

text: MediaTek Inc. on taiwanilainen mikropiirivalmistaja. Yhtiöllä ei ole omia tuotantolaitoksia, vaan se toimii piiriensä suunnittelijana ja jakelijana (). Yhtiö on listattu S&P Asia 50 -osakelistalle.


title: MediaTek

text: Yhtiö toimittaa valmiita piiri- ja komponenttisarjoja ohjelmistoineen aasialaisille matkapuhelinten kokoajille.


title: Viljutšinsk

text: Viljutšinsk () on suljettu kaupunki Tyynenmeren rannalla Kamtšatkan aluepiirissä Venäjän kaukoidässä. Se on Venäjän tyynenmerenlaivaston ydinsukellusveneiden tärkeä tukikohta ja aluepiirin 3. suurin kaupunki (noin 22 000 asukasta vuonna 2013).


title: Viljutšinsk

text: Kaupunki sijaitsee Kamtšatkan niemimaan kaakkoisosassa, Avatšanlahden rannalla, noin 25 km aluepiirin pääkaupungista Petropavlovsk-Kamtšatskista länteen, lahden vastarannalla.


title: Viljutšinsk

text: Paikalla aiemmin sijainneessa Rybatšin taajamassa on ollut tyynenmerenlaivaston sukellusvenetukikohta vuodesta 1938. Nykyinen kaupunki perustettiin Sovetski-nimisenä vuonna 1968 yhdistämällä Rybatši ja kaksi muuta asutuskeskusta, Primorski ja Seldevaja, jossa oli sijainnut sukellusveneiden korjaustelakka vuodesta 1959. Vuodesta 1970 kaupungin nimi oli Primorski, mutta se kuitenkin tunnettiin salaisen kaupungin koodinimellä Petropavlovsk-Kamtšatski-50 lähimmän suurkaupungin mukaan, eikä sitä merkitty julkisiin karttoihin. Vuonna 1994 kaupunki sai nykyisen nimensä Viljutšinsk läheisen "Viljutšinski"-tulivuoren mukaan.


title: Viljutšinsk

text: Rybatšin kaupunginosassa sijaitsee ydinsukellusvenetukikohta, johon on sijoitettu Oscar II –luokan ristelyohjus-sukellusveneitä sekä Delta III- ja Akula-luokkien sukellusveneitä. Kaupungissa on lisäksi sukellusveneiden korjaustelakka. Vuosina 1959-1994 kaupungissa oli ”Tyynenmerenlaivaston hydrografisen tutkimusyksikön” (4 и 5 Тихоокеанская гидрографическая экспедиция) tukikohta, jonka alukset toimivat Neuvostoliiton avaruusalusten ja mannertenvälisten ohjusten tukiasemina maailman valtamerillä.


title: Viljutšinsk

text: Kalastus ja kalanjalostus ovat myös tärkeitä elinkeinoja.


title: Viljutšinsk

text:
Pääesikunta esitti tukikohdan sulkemista taloudellisista syistä vuonna 2003. Sen sijaan kaupungin ja tukikohdan infrastruktuuria on kuitenkin vahvistettu viime vuosina.
Kaupungin edustalle on suunniteltu sijoitettavaksi Venäjän ensimmäinen kelluva ydinvoimalaitos, 70 Megawatin "Akademik Lomonosov".


title: Viljutšinsk

text: Viljutšinsk sai ensimmäiset kaksi ortodoksikirkkoaan 1990-luvulla.


title: Carl Lesszig

text: Carl Lesszig (Leszig) (16. toukokuuta 1807 Pietari, Venäjä – 15. marraskuuta 1852 Plön, Tanska) oli arkkitehti, joka toimi Viipurin kaupunginarkkitehtina vuosina 1834–1851.


title: Carl Lesszig

text: Lesszigin (alk. Lesszig tai Leszig) suku on saksalaistaustainen ja sen vanhin tunnettu kantaisä on Danzigin pormestari Jeremias Lesszig (1598–1665). Carl Lesszigin isoisä kauppias Salomon Lesszig (1741–1776) siirtyi Danzigista vuonna 1764 Pietariin, jossa syntyi myös hänen isänsä sokeritehtailija Carl Salomon Lesszig (1768–1841). Tämä avioitui Anna Helene Krookin (Kroock) (1780–1854) kanssa ja heille syntyi yhteensä 13 lasta. Carl Lesszig avioitui 30-vuotiaana Viipurissa 29.4.1838 Rosine (Rosalie) Ernestine Sprangerin (17.6.1810 Tallinna – 15.1.1888 Viipuri) kanssa. Vaimon isä oli kööpenhaminalaissyntyinen porvari ja naulantekijä Andreas Daniel Spranger. Perheeseen syntyi viisi lasta, Rosalie Caroline (1839–1897), Marie (Maria) Elisabeth (1840–1919), Carl Eduard (20.2.1843–16.6.1843), Carl (Karl) Leopold (1847–1878) ja Ernst Emil Wilhelm (1852–1913). Kaikki perheen lapset syntyivät Viipurissa.


title: Carl Lesszig

text: Kuvernementin arkkitehti Johan Henrik Stråhlmanin kuoltua vuonna 1827 Viipurin kaupunginarkkitehdin virka jäi täyttämättä seitsemän vuoden ajaksi sopivien hakijoiden puutteessa. Virkaa hoiti kunnallisraatimies Ziemcke, joka oli koulutukseltaan leipuri. Vuonna 1843 virkaan pyydettiin Lesszigiä, vaikka hän ei ollut virkaa hakenutkaan. Hänet nimitettiin 27.1.1834 virkaatekeväksi kaupunginarkkitehdiksi ja 27.2.1836 tehtävä vakinaistettiin. Lesszig toimi kaupunginarkkitehdin virassa 17 vuotta, jona aikana hän ehti jättää jälkensä kaupungin katukuvaan. Piirustuksia ja suunnitelmia on säilynyt noin 130 kappaletta Viipurin maistraatin arkistoissa.


title: Carl Lesszig

text: Lesszig suunnitteli rakennuksia lähinnä kaupungin vanhaan osaan (ent. Linnoitus). Rakennusten julkisivut on suunniteltu klassistisiksi, mutta poikkeuksena on Pietarin esikaupunkiin 1849 suunniteltu kaksikerroksinen puinen asuinrakennus, joka on gotiikan tyylinen. Lesszigin työt Viipurissa keskittyivät asemakaavan piirissä sijainneille yksityishenkilöiden tonteille. Julkisista rakennuksista vain vuonna 1851 uusitun teatteritalon suunnittelu jäi hänen tehtäväkseen. Teatteritalon kanssa samalle tontille rakennettu alkujaan palokunnan talliksi tarkoitettu yksikerroksinen kivirakennus oli yksi hänen näkyvimmistä ja viipurilaisille tunnetuimmista rakennuksistaan. Lesszig suunnitteli myös rakennuksia Karjalan- ja Pietarinkadun kulmatontille sekä Eliaan- ja Pietarinkadun kulmatontille. Useista hänen töistään on sanottu, että ne todistivat suunnittelijansa hyvää tyylitajua ja sommittelutaitoa. Lesszigin ura kaupunginarkkitehtina päättyi hänen pyytäessään eroa vuonna 1851 sairauden vuoksi. Häntä seurasi kaupunginarkkitehdin tehtävässä Viktor Erik Amadeus Bosin.


title: Reijo Kanerva

text: Reijo Juhani Kanerva (29. tammikuuta 1944 Ylöjärvi – 1. maaliskuuta 2016) oli suomalainen jalkapalloilija.


title: Reijo Kanerva

text: Tukimiehenä pelannut Kanerva edusti urallaan Lielahden Kipinää, Kalevan Pallo-Poikia 1962–1963, Åbo IFK:ta 1964–1965, Upon Palloa 1966–1967 ja Tampereen Palloilijoita 1968–1973. Hän voitti ÅIFK:ssa Suomen Cupin 1965. Kaikkiaan Kanerva pelasi viiden kauden aikana 81 pääsarjatason ottelua, joissa hän teki kaksi maalia.


title: Reijo Kanerva

text: Kanerva pelasi Suomen miesten maajoukkueessa vuosina 1964–1967 yhteensä 17 maaottelua. Urheilumme kasvot -teoksessa vuodelta 1973 Kanervaa kuvailtiin "raisuotteiseksi ja uhrautuvaksi puolustuspelaajaksi", joka voitti Suomen joukkueessa topparina Pohjolan mestaruuden vuonna 1966.


title: Snorre Ruch

text: Snorre Vestvold Ruch (s. 21. tammikuuta 1972 Trondheim, Norja), joka tunnetaan myös taiteilijanimillä Blackthorn ja S.W.Krupp, on norjalainen black metal -muusikko. Hän soittaa kitaraa, mutta on ollut myös kosketinsoittaja ja laulaja.


title: Snorre Ruch

text: Snorre Ruch perusti vuonna 1989 black metal -yhtyeen Thorns. Ruch oli Mayhemin kitaristina vuosina 1992–1993. Hän oli myös sessiomuusikko Satyriconin vuoden 1999 studioalbumilla "Rebel Extravaganza".


title: Snorre Ruch

text: Vuonna 1994 Snorre Ruch tuomittiin kahdeksaksi vuodeksi ehdottomaan vankeuteen avunannosta toisen Mayhem-kitaristin Euronymouksen murhaan. Hän avusti Euronymousta puukottanutta Varg Vikernesiä rikoksessa.


title: Arvo Kanerva

text: Arvo Kanerva (s. 27. toukokuuta 1902) oli suomalainen jalkapalloilija.


title: Arvo Kanerva

text: Hyökkääjänä pelannut Kanerva edusti urallaan 1923–1934 Turun Palloseuraa ja Turun Urheiluliittoa. Hän voitti TPS:ssa Suomen mestaruuden 1928 ja hopeaa vuosina 1923, 1926 ja 1930. Kanerva toimi Turun Palloseuran kapteenina ja hän suunnitteli seuran ensimmäisen logon, joka otettiin käyttöön 1923.


title: Arvo Kanerva

text: Kanerva pelasi maajoukkueessa vuonna 1929 yhden maaottelun.


title: Sven Erik Kristiansen

text: Sven Erik Kristiansen (s. 4. helmikuuta 1969) on norjalainen muusikko. Hänet tunnetaan parhaiten norjalaisen black metal -yhtye Mayhemin laulajana taiteilijanimellä Maniac. Kristiansen oli Mayhemin jäsen vuosina 1986-1988 ja 1995-2004.


title: Sven Erik Kristiansen

text: Nykyään Kristiansen esiintyy yhtyeissä Bomberos ja Skitliv. Kristiansen on naimisissa ja hänellä on kaksi lasta.


title: Maniac

text: Maniac voi tarkoittaa ainakin seuraavia:


title: Isonokkakaija

text: Isonokkakaija ("Tanygnathus megalorynchos") on indonesialainen isonokkainen kaija.


title: Isonokkakaija

text: Linnun pituus on noin 41 cm ja paino 260–325 g. Sen höyhenpuku on enimmäkseen vihreä, yläperä on sininen, yläsiivellä on sinisen, mustan ja keltaisen kirjavointia, vatsapuoli on kellanvihreä, alasiipi, pyrstön kärki ja rinnan sivut ovat keltaiset. Nokka on punainen, koivet vihertävänharmaat ja iiris kellanvalkoinen. Sukupuolet ovat samanvärisiä. Eräs yksilö eli vankeudessa 23-vuotiaaksi.


title: Isonokkakaija

text: Isonokkakaijat elävät useilla Indonesian itäosan saarella, muun muassa Malukussa, Raja Ampatissa, Talaudissa, Sangirissa, Saranganissa, Pienillä Sundasaarilla ja Itä-Timorissa. Laji on siirretty ainakin Etelä-Filippiinien Balutille. Sen elinympäristön ala on 50 000–100 000 neliökilometriä ja populaation koko on noin 110 000 yksilöä. Lajista tunnetaan viisi alalajia: "megalorynchos", "affinis", "subaffinis", "hellmayri" ja "sumbensis".


title: Isonokkakaija

text: Lajia tavataan varttuneissa metsissä 1 000 m korkeudelle merenpinnasta, myös kookospalmuviljelmillä.


title: Isonokkakaija

text: Lisääntymiaika on elo-joulukuussa. Pesä on korkealla suuren puun kolossa tai onkalossa. Naaras munii kaksi munaa.


title: Isonokkakaija

text: Ruokavalio koostuu hedelmistä, pähkinöistä ja viljasta.


title: Vihernokkakaija

text: Vihernokkakaija ("Tanygnathus sumatranus") on kaakkoisaasialainen kaija.


title: Vihernokkakaija

text: Linnun pituus on noin 32 cm ja paino 230–330 g. Sen höyhenpuku on lähes kokonaan vihreä, yläperä ja alaselkä ovat siniset, siiven yläpeitinhöyhet sinisen ja keltaisen kirjavat, pyrstön kärki ja alapuoli kellahtavat ja siiven alapinta kellanvihreä. Nokka on punainen, koivet vihertävänruskeat ja iiris vaaleankeltainen. Naaras on hieman himmeämpi väreiltään ja sen nokka on valkoinen. Eräs yksilö on elänyt yli 14-vuotiaaksi.


title: Vihernokkakaija

text: Vihernokkakaijat elävät laajalla alueella Filippiineillä ja Indonesian Sulawesin saarella ja sen lähisaarilla. Elinympäristön ala on 100 000–1 000 000 neliökilometriä ja populaation koko on noin 50 000 yksilöä. Lajista tunnetaan viisi alalajia: "sumatranus", "burbidgii", "dupontii", "everetti" ja "freeri".


title: Vihernokkakaija

text: Sitä tavataan alavien maiden ja vuorenrinteiden metsissä yleensä alle 500 m:n korkeudella merenpinnasta, myös viljelyksillä ja laitumilla. Se liikkuu enimmäkseen yksin tai pareittain, joskus jopa 15 yksilön parvissa. Se on aktiivinen myös yöllä.


title: Vihernokkakaija

text: Pesä on korkealla puun kolossa tai onkalossa. Naaras munii kaksi, joskus kolme munaa.


title: Vihernokkakaija

text: Ruokavalio koostuu hedelmistä, siemenistä, pähkinöistä, marjoista ja viljasta.


title: Luettelo nyrkkeilyn painoluokista

text: Tämä on luettelo nyrkkeilyn painoluokista.


title: Luettelo nyrkkeilyn painoluokista

text: Painorajat ammattilaisnyrkkeilyssä:


title: Luettelo nyrkkeilyn painoluokista

text: Painorajat kesäolympialaisten nyrkkeilyssä:


title: Luettelo nyrkkeilyn painoluokista

text: Painorajat amatöörinyrkkeilyssä:


title: HMS Acheron (H45)

text: HMS Acheron (viirinumero H45) oli Britannian kuninkaallisen laivaston vuonna 1930 palvelukseenotettu A-luokan hävittäjä, joka tilattiin osana vuoden 1927 laivasto-ohjelmaa. Se palveli uransa alun Välimerellä ja sen jälkeen koululaivana Britteinsaarilla. Toisessa maailmansodassa alus osallistui muun muassa taisteluun Norjasta. Se upposi 17. joulukuuta 1940 osuttuaan miinaan ilmapommituksessa saatujen vaurioiden korjausten jälkeisessä koejossa.


title: HMS Acheron (H45)

text: Alus tilattiin 29. toukokuuta 1928 John I. Thornycroft and Companyltä Woolstonista osana vuoden 1927 laivasto-ohjelmaa ja sen köli laskettiin 29. lokakuuta 1928. Alus laskettiin vesille 18. maaliskuuta 1930 ja se otettiin palvelukseen 13. lokakuuta 1931. Alukselle asennettiin valmistusvaiheessa kokeelliset Thornycroftin korkeapainekattilat, ja se kärsi niiden aiheuttamista teknisistä ongelmista koko uransa ajan.


title: HMS Acheron (H45)

text: "Acheron" aloitti Atlantin laivaston mukana koeajot, jotka päättyivät 14. kesäkuuta 1932. Alus siirrettiin koeajojen aiheuttamia muutostöitä varten telakalle. Alus palasi palvelukseen 19. lokakuuta Välimeren laivaston 3. hävittäjälaivueessa, johon se oli määrätty 29. elokuuta. Alus palveli laivueessa vuoden 1935 alkuun, jolloin se siirrettiin telakalle.


title: HMS Acheron (H45)

text: Alus palasi palvelukseen 3. hävittäjälaivueeseen lokakuussa, kunnes se vaihtoi miehistöä "HMS Wessexin" kanssa 3. joulukuuta. "Acheron" palasi Britteinsaarille ja saapui 17. kesäkuuta 1936 Portsmouthiin telakalle. Alus palasi palvelukseen 24. kesäkuuta ja oli koeajoissa 17. heinäkuuta 1936 - 8. helmikuuta 1937. Koeajojen päätyttyä alus korvasi "HMS Ambuscaden" laivaston torpedo- ja miinasodankäyntiin erikoistuneessa yksikössä Whale Islandilla "HMS Vernonissa", missä se palveli aina lokakuuhun saakka. Palvellessaan Vernonissa alukselle asennettiin kesä-heinäkuussa Rosythissa kaikuluotain.


title: HMS Acheron (H45)

text: "Acheron" kolaroi 1. marraskuuta 1937 proomun kanssa Portsmouthin satamassa, ja sen vasempaan kylkeen tuli vesirajan yläpuolelle lähes seitsemän metrin reikä. Alus siirrettiin Portsmouthin telakalle korjattavaksi, ja se palasi palvelukseen 6. joulukuuta. Alus jäi Portsmouthiin partioalukseksi, kunnes se siirrettiin maaliskuussa 1938 telakalle modernisoitavaksi. Alus palasi palvelukseen vasta 1. joulukuuta, ja vuoden 1939 alussa se vapautti "HMS Windsorin" tykistökoululaivana Vernonissa.


title: HMS Acheron (H45)

text: Toisen maailmansodan syttyessä alus oli telakalla huollettavana, mutta se liitettiin muodollisesti sisaralustensa, lukuun ottamatta "HMS Activea", kanssa muodostettavaan 18. hävittäjälaivueeseen Englannin kanaalin läntisen kulkureitin alaisuuteen (). Alus liittyi palvelukseen palattuaan laivueeseensa lokakuussa.


title: HMS Acheron (H45)

text: "Acheron" siirrettiin 12. joulukuuta Portsmouthin telakalle koneremonttia varten. Alus määrättiin maaliskuussa 1940 Kotilaivaston 16. risteilijäviirikköön, johon se liittyi Scapa Flow’ssa koeajojen päätyttyä 23. maaliskuuta. Alus siirtyi huhtikuussa laivueen mukana valvomaan luoteista kulkureittiä sekä Pohjanmerta.


title: HMS Acheron (H45)

text: "Acheron" määrättiin 9. huhtikuuta Saksan hyökättyä Norjaan suojaamaan saattueita ja laivasto-osastoja, jotka osallistuisivat Norjan maihinnousuihin. Alus suojasi 17. huhtikuuta operaatio Sickleen osallistuvia risteilijöitä "HMS Galatea", "HMS Arethusaa", "HMS Carlislea" ja "HMS Curacoa" yhdessä "HMS Arrow’n" kanssa. Se lähti 18. huhtikuuta paluumatkalle osaston saavuttua perille Åndalsnesiin.


title: HMS Acheron (H45)

text: "Acheron" purjehti 24. huhtikuuta Rosythista yhdessä risteilijöiden "HMS Manchesterin", "HMS Birminghamin" ja "HMS Yorkin" sekä hävittäjien "Arrow’n" ja "HMS Griffinin" kanssa viemään täydennysjoukkoja Namsosiin. "Acheron" lähti paluumatkalle 26. huhtikuuta.


title: HMS Acheron (H45)

text: Alus suojasi 29. huhtikuuta lentotukialus "HMS Gloriousta" Scapa Flow’sta Åndalnesin evakuointien aikana. Seuraavana päivänä alus tuki Namsosin taisteluita yhdessä "HMS Antelopen" ja "HMS Beaglen" kanssa. Se palasi 1. toukokuuta "Gloriousin" suojaksi. "Acheron" suojasi 31. toukokuuta yhdessä "HMS Ardentin", "HMS Acastan", "HMS Highlanderin" ja "HMS Dianan" kanssa lentotukialuksia "Glorious" ja "HMS Ark Royal" Scapa Flow’sta Norjaan noutamaan loppuja evakuoitavia (operaatio Alphabet). Evakuointiosasto lähti paluumatkalle 2. kesäkuuta. "Acheron" kuului Group II:een, jossa se suojasi "Ark Royalia".


title: HMS Acheron (H45)

text: Saattue- ja partiotehtäviin alus palasi 9. kesäkuuta Norjan rannikolla käytyjen taisteluiden päätyttyä. Alukselle asennettiin 21. kesäkuuta kolmen tuuman ilmatorjuntatykki ilmatorjunnan parantamiseksi. Alus joutui 20. heinäkuuta partiomatkalla 10 mailia St. Catherinen niemestä etelään syöksypommittajien kohteeksi. Yhdeksän lähelle osunutta pommia aiheuttivat vaurioita, ja satamassa se poistettiin palveluksesta odottamaan telakalla pääsyä.


title: HMS Acheron (H45)

text: Alus siirrettiin 6. elokuuta Portsmouthin telakalle korjauksia varten. Aluksen perään osui telakalla 24. elokuuta 1940 lentopommi, joka tuhosi Y-tornin ja aiheutti tuhoa aluksen konehuoneessa. Aluksella kaatui lisäksi kaksi ja haavoittui kolme henkeä. Aluksen Y-torni korvattiin "HMS Boadicean" tornilla. "Acheron" nimettiin marraskuussa koululaivaksi. Aluksen korjaukset valmistuivat 2. joulukuuta, jolloin voitiin aloittaa koeajot.


title: HMS Acheron (H45)

text: Alus osui 17. joulukuuta 1940 miinaan Wightsaaren edustalla ollessaan huollon jälkeisellä koeajolla. Alus upposi neljässä minuutissa vieden mukanaan 167 miehistönjäsentä ja 25 telakan työntekijää mukaan lukien aluksen kapteenin. Alukselta pelastui ainoastaan 19 henkeä.


title: Suomukurkkuorneero

text: Suomukurkkuorneero ("Anabacerthia variegaticeps") on Keski- ja Etelä-Amerikassa tavattava orneeroihin kuuluva varpuslintu.


title: Suomukurkkuorneero

text: Kooltaan suomukurkkuorneero on 16–18 cm. Lajin pää on ruskehtavan harmaa ja silmän ympärystät ja leveähkö silmäkulmajuova ovat väritykseltään okrankeltaiset. Selästään ja siivistään suomukurkkuorneero on ruosteenruskea ja pyrstöstän kastanjanvärinen. Kurkku on kellertävä ja hyöhenten ruskeat reunaat antavat suomumaisen vaikutelman. Vatsastaan lintu oliivinruskea. Vuoriorneero ("Anabacerthia striaticollis") eroaa suomukurkkuornerosta heikommin erottuvien silmäkulmajuovien ja vaaleampi sekä hyöhenpuvultaan yksivärisempi.


title: Suomukurkkuorneero

text: Lajia tavataan Andeilta Kolumbiasta Ecuadoriin ja eristäynyt populaatio elää Keski-Amerikassa alueella, joka ulottuu Meksikosta Panamaan. Suomukurkkuorneeron elinympäristöä ovat vuoristometsien lehvästöt ja metsien reunat. Laji liikkuu päällyskasvien joukossa hyppien ja etsien sieltä ravintoa ja voi myös muodostaa sekaparvia muiden varpuslintujen kanssa. Lajia tavataan metsistä, jotka sijaitsevat 700–1 700 metrin korkeudella merenpinnan tasosta.


title: Rautakosken ruukki

text: Rautakosken ruukki toimi Lopen Salonkylässä Rautajoen varrella vuosina 1850–1905. Ruukki tuotti rautaa lähiseudulta kerätystä järvi- ja suomalmista. Tämä malmi sulatettiin harkoiksi ruukin harkkohytissä ja taottiin sitten kankiraudaksi. Ruukin perusti Salon kartanon omistanut lippujunkkari Adolf Sohlman. Vuonna 1860 Sohlman erotti ruukin laitoksineen ja kolmasosan Salon kartanosta vävylleen nimismies Johan August Lindgrenille joka oli toiminut ruukin isännöitsijänä sen perustamisesta lähtien. Näin syntynyttä uutta tilaa alettiin kutsua Salmion kartanoksi.


title: Rautakosken ruukki

text: Ruukki luopui harkkohytistä 1860-luvulla ja osti tästä lähtien muualta valmista takkirautaa. Lisäksi alettiin ostaa myös rautaromua. Näistä raaka-aineista tuotettiin sitten kankirautaa ja valmiita rautatuotteita. Vuonna 1874 Lindberg muodosti ruukista "Rautakoski Oy"-nimisen osakeyhtiön ja erotti yhtiölle 507 tynnyrinalaa Salmion kartanon maista. Ruukkiin kuului tässä vaiheessa myös öljynpuristamo jossa valmistettiin öljyä ja öljykakkuja sekä parin kilometrin päässä sijainnut tiilitehdas joka tuotti tulenkestäviä tiiliä. Uutta ruukkiyhtiötä johti ensin Lars Gustaf (L.G.) Schultz ja sitten hänen poikansa Victor Schultz. Victor Schultz oli Salmion kartanon vuodesta 1876 omistaneen Carl Johan Olssonin (1822–1910) vävy ja Olsson myi kartanon hänelle 1894.


title: Rautakosken ruukki

text: Ruukin toiminta päättyi lopullisesti 1905 kun se ei enää kyennyt kilpailemaan venäläisen rautateollisuuden kanssa. Victor Schultz myi Salmion kartanon ja entisen ruukin rakennukset Kytäjän ja Mustion kartanot omistaneelle kamariherra Hjalmar Linderille vuonna 1909.


title: Jock Wallace

text: John "Jock" Martin Bokas Wallace () oli skotlantilainen jalkapalloilija ja valmentaja.


title: Jock Wallace

text: Maalivahtina pelannut Wallace edusti urallaan 1952–1969 Workingtonia, Berwick Rangersia, Airdrieoniansia, West Bromwich Albionia, Bedford Townia ja Hereford Unitedia. Wallace on ainoa pelaaja, joka on pelannut sama kauden aikana Englannin, Walesin ja Skotlannin cupissa. Tämä tapahtui kaudella 1966–1967.


title: Jock Wallace

text: Pelaajauran jälkeen Wallace ryhtyi valmentajaksi. Hän aloitti Berwick Rangersin pelaajavalmentajana, mutta erityisesti hänet muistetaan skotlantilaisen Glasgow Rangersin valmentajana. Wallace voitti Rangersin kanssa Skotlannin liigan vuosina 1975, 1976 ja 1978, Skotlannin cupin 1976 ja 1978 sekä Skotlannin liigacupin 1976 ja 1978. Wallace valmensi urallaan muun muassa myös espanjalaista Sevillaa kaudella 1986–1987.


title: Lehtokärpässieni

text: Lehtokärpässieni ("Amanita vaginata" var. "alba") on harmaakärpässienen ("A. vaginata") valkoinen muoto, joka kasvaa myös Suomessa. Se voidaan sekoittaa tappavan myrkylliseen valkokärpässieneen, minkä vuoksi sitä ei suositella syömäkelpoisuudestaan huolimatta ruokasieneksi.


title: Sovetski

text: Sovetski () viittaa seuraaviin paikkakuntiin:


title: Tšusovoi

text: Tšusovoi () on kaupunki Permin aluepiirissä Venäjällä. Se sijaitsee Tšusovajajoen varrella 224 kilometriä Permistä koilliseen. Kaupunki on Tšusovoin piirin keskus. Siellä risteytyvät Permiin, Nižni Tagiliin ja Solikamskiin johtavat rautatiet. Asukkaita on 49 300 henkeä (vuonna 2008).


title: Tšusovoi

text: Kaupunki on saanut vuonna 1874 rakennetun rautatieaseman asuintaajamasta. Vuonna 1879 sinne perustettiin rautatehdas. Vuonna 1933 Tšusovoista tuli kaupunki. Nykyään siellä on lähinnä metalliteollisuutta. Kaupungin lähellä Usvajoen rannalla on komipermjakkien muinainen asuinpaikka Teljatši Brod.


title: Hellstén

text: Hellstén, Hellsten, Hällsten tai Hällstén on muun muassa seuraavien henkilöiden sukunimi:Myös seuraavien henkilöiden sukunimi oli alun perin Hellstén:


title: Afrikan salaisuudet

text: Afrikan salaisuudet on Tim McCanliesin käsikirjoittama ja ohjaama elokuva vuodelta 2003.


title: Afrikan salaisuudet

text: Nuori Walter joutuu kesäloman ajaksi kahden erikoislaatuisen ja salaperäisen setänsä farmille. Huhujen mukaan heillä on ehtymätön käteisvarasto. Sedät kertovat hänelle uskomattomia tarinoita nuoruudenseikkailuistaan.


title: Johan Viktor Myllykorpi

text: Johan Viktor Myllykorpi (Ritala) (24. syyskuuta 1861 Isojoki – 21. elokuuta 1923 Kauhajoki) oli suomalainen saarnaaja ja arkkiveisujen tekijä. Joissain teoksissa hänen sukunimensä esiintyy muodossa "Myllykorsi".


title: Johan Viktor Myllykorpi

text: Myllykorpi asui Kauhajoella vuodesta 1898 lähtien.


title: Kesäkatu

text: Kesäkatu tarkoittaa ainakin seuraavia:


title: Philippe Boucher

text: Philippe Boucher (s. 24. maaliskuuta 1973 Saint-Apollinaire, Québec) on kanadalainen entinen ammattilaisjääkiekkoilija. Hän pelasi urallaan puolustajana 748 ottelua NHL:ssä. Boucher lopetti 16 kautta kestäneen ammattilaisuransa Stanley Cup -mestaruuden jälkeen kesällä 2009.


title: Philippe Boucher

text: Boucher aloitti jääkiekon 1988 Ste-Foy Gouverneursin joukkueessa QAAA-juniorisarjassa, missä hänet tunnettiin räjähtävänä maalintekijänä. 17-vuotiaana hän siirtyi QMJHL:ään Granby Bisonsiin, jossa hänet valittiin liigan kauden tulokkaaksi. Kauden jälkeen Buffalo Sabres varasi Boucherin ensimmäisellä kierroksella vuorolla 13. Boucher pelasi kuitenkin QMJHL:ssä vielä kolme kautta. Granbyn lisäksi hän pelasi myös Laval Titansissa.


title: Philippe Boucher

text: Boucherista tuli ammattilainen kesken kauden , jolloin hän siirtyi Lavalista NHL-liigaan Buffalo Sabresiin. Osan kaudesta hän pelasi Buffalon farmijoukkueessa AHL-liigan Rochester Americansissa. Boucherin aika Buffalossa päättyi kaudella , jolloin seura myi hänet Grant Fuhrin ja Denis Tsygurovin kanssa Los Angeles Kingsiin vaihdossa Aleksei Žitnikiin, Robb Stauberiin, Charlie Huddyyn ja viidennen kierroksen varausvuoroon.


title: Philippe Boucher

text: Los Angelesissa Boucherin puolustuspeli parani, ja hänestä tuli tärkeämpi osa joukkueen puolustusta. Hän pelasi kahdeksan kautta Los Angelesissä, minkä jälkeen hän siirtyi vapaana agenttina Dallas Starsiin vuonna 2002.


title: Philippe Boucher

text: Dallasissa Boucher teki uransa myöhäisessä vaiheessa läpimurron puolustajien eliittiin kaudella , jolloin hän teki 16 maalia ja 27 syöttöä. Kaudella Boucher sivusi Dallasin puolustajien maaliennätystä, kun hän teki 19 maalia.


title: Philippe Boucher

text: Kaudella Boucher myytiin Pittsburgh Penguinsiin vaihdossa Darryl Sydoriin. Kauden päätteeksi Boucher pääsi ensimmäistä kertaa juhlimaan Stanley Cup -mestaruutta Pittsburghissa. Syyskuussa 2009 Boucher ilmoitti lopettavansa pelaajauransa.


title: Jayatirtha Dasa

text: Jayatirtha Dasa (James Edward Immel, Jayatirtha Swami; 13. marraskuuta 1948 – 13. marraskuuta 1987) oli Krishna-liikkeessä (ISKCON) toiminut uskonnollinen johtaja. Hän oli aikoinaan Prabhupadan oppilaana ja nousi yhdeksi liikkeen johtajista Prabhupadan kuoltua vuonna 1977.


title: Jayatirtha Dasa

text: LSD-sotkuista kiinni jäänyt Jayatirtha erotettiin liikkeen hallintoelimestä vuonna 1982. Hän oli mainostanut LSD:tä ja seksiä hengellisen kehityksen välineinä.


title: Jayatirtha Dasa

text: Jayatirtha kuoli henkirikoksen uhrina Englannissa. Hänet puukotettiin ja mestattiin. Hänen entinen oppilaansa, irlantilainen John Tiernan joutui teon johdosta psykiatriseen laitokseen. Tiernan oli aiemmin pitänyt Jayatirthaa uudestisyntyneenä Jeesuksena. Myöhemmin hänen näkemyksensä Jayatirthasta kääntyi päälaelleen; hän alkoi pitää tätä paholaisen ruumiillistumana.


title: Antar Yahia

text: Antar Yahia (, s. 21. maaliskuuta 1982 Mulhouse, Ranska) on algerialainen jalkapalloilija. Puolustajana pelaava Yahia edustaa Kreikan pääsarjassa pelaavaa Plataniasia.


title: Antar Yahia

text: Yahia on ensimmäinen algerialainen jalkapalloilija, joka on toiminut kapteenina Saksan Bundesliigassa.


title: Antar Yahia

text: Yahia aloitti jalkapalloilun 14-vuotiaana Sochaux'n junioreissa, josta hän siirtyi 18-vuotiaana Italiaan Interiin. Yahia oli myös kirjoilla joukkueen edustuksessa mutta ei pelannut otteluakaan kahden kauden aikana vaan hänet lainattiin jälkimmäisellä kaudella 2001-2002 Ranskaan Bastiaan. Kauden jälkeen Yahia allekirjoitti kolmen vuoden sopimuksen korsikalaisseuran kanssa, jossa hän pelasi Ranskan pääsarjassa 72 ottelua. Bastian pudottua kauden 2004-2005 päätteeksi Ligue 2:een Yahia päätti etsiä uutta seuraa Ranskan pääsarjasta. Kesällä 2005 hän siirtyi Nizzaan, jossa Yahia kuitenkin menetti avauspaikkansa toisella kaudella.


title: Antar Yahia

text: Peliajan vähyyden vuoksi Yahia etsi uutta seuraa ja kävi koeajalla englantilaisessa Leeds Unitedissa ja saksalaisessa Bochumissa. Lopulta hän siirtyi tammikuussa 2007 Bochumiin ja pelasi ensimmäisen ottelunsa joukkueen paidassa 30. tammikuuta 2007 Bayern Münchenia vastaan. Lainan päätyttyä Bochum teki Yahian kanssa neljän vuoden sopimuksen. Kauden 2009-2010 päätteeksi Bochum putosi Saksan Bundesliigasta, jonka seurauksena Yahia ilmoitti halustaan siirtyä muualle. Yahia päätti kuitenkin jäädä vanhaan seuraansa jäätyään kummempia tarjouksia. Lokakuussa 2010 Yahia teki kahden vuoden jatkosopimuksen, joka pitää hänet Bochumissa vuoteen 2014 saakka. Yahia pelasi kuitenkin Bochumissa viimeisen kautensa kaudella 2010–2011. Joukkue pääsi karsimaan paikasta Bundesliigaan, mutta hävisi karsintaottelunsa Borussia Mönchengladbachille.


title: Antar Yahia

text: Heinäkuussa 2011 Yahia allekirjoitti kahden vuoden sopimuksen saudiarabialaisen Al Nassrin kanssa. Hän pelasi joukkueessa kolmetoista ottelua ja teki niissä yhden maalin.


title: Antar Yahia

text: 24. tammikuuta 2012 Yahia allekirjoitti kolmen vuoden sopimuksen saksalaisen Kaiserslauternin kanssa. Hän pelasi loppukauden aikana yhteensä yksitoista Bundesliigaottelua. Joukkue jäi kuitenkin sarjassa viimeiseksi ja putosi kaudeksi 2012–2013 2. Bundesliigaan. Yahia pelasi kauden alussa kaksi ottelua, jonka jälkeen häntä ei enää nähty pelaamassa.


title: Antar Yahia

text: 14. tammikuuta 2013 Yahia siirtyi puolentoista vuoden sopimuksella Tunisiaan Espérancen riveihin.


title: Antar Yahia

text: Yahia aloitti maajoukkueuransa vuonna 1998 pelattuaan Ranskan alle 16-vuotiaiden maajoukkueessa. Seuraavan kerran hänet kutsuttiin Ranskan alle 18-vuotiaiden maajoukkueeseen nuorten EM-karsintaotteluun Saksaa vastaan.


title: Antar Yahia

text: Sittemmin FIFAn sääntömuutoksen myötä Yahialla oli mahdollisuus edustaa vanhempiensa kotimaata Algeriaa. Samalla hänestä tuli ensimmäinen pelaaja joka hyötyi sääntömuutoksesta. Yahia kutsuttiin maan olympiamaajoukkueeseen, jossa hän pelasi yhden ottelun karsintaottelussa Ghanaa vastaan ja onnistui myös maalinteossa. Ottelun jälkeen maan valmentaja Rabah Saadane nosti Yahian A-maajoukkueeseen, jossa hän pelasi ensimmäisen ottelunsa 15. tammikuuta 2004 Malia vastaan vuoden 2004 Afrikan kisojen karsinnoissa. Algeria selvitti myös tiensä kisoihin, jossa sen matka katkesi puolivälieriin Marokkoa vastaan.


title: Antar Yahia

text: Ensimmäisen maalinsa Yahia teki vuoden 2006 MM-karsintaottelussa Zimbabwea vastaan 19. kesäkuuta 2005. Algeria ei kuitenkaan selvinnyt kisoihin eikä myöskään samaisen vuoden Afrikan kisoihin. Sen sijaan Yahia nousi maansa sankariksi vuoden 2010 MM-kisojen karsinnoissa, kun hän ratkasi Algerian pääsyn MM-kisoihin jatkokarsintaottelussa Egyptiä vastaan tekemällään 1-0 maalilla.


title: Antar Yahia

text: Yahia valittiin myös vuoden 2010 MM-kisoihin mukaan, jossa hänet nimitettiin kaksi päivää ennen Algerian avausottelua maansa kapteeniksi. Yahia pelasi maansa kaikki kolme ottelua, kun Algeria jäi kisoissa alkulohkoon. Hän sai myös lohkon viimeisessä ottelussa kaksi keltaista korttia ja joutui näin kentältä ulos ottelun lisäajalla.


title: Antar Yahia

text: Yahia pelasi uransa 50 maaottelun Algerian paidassa 27. maaliskuuta 2011 Afrikan kisojen karsintaottelussa Marokkoa vastaan.


title: Antar Yahia

text: Huhtikuussa 2012 Yahia ilmoitti päättäneensä maajoukkueuransa.Yahia on ollut naimisissa joulukuusta 2009 lähtien Karim Zianin siskon Kariman kanssa.


title: Kaarlo Takalampi

text: Kaarlo Edvard (Eetu) Takalampi (25. elokuuta 1887 Turku (toisen lähteen mukaan Oravainen) – 24. huhtikuuta 1918 Viipuri) oli suomalainen toimittaja ja kirjailija.


title: Kaarlo Takalampi

text: Takalampi liittyi suojeluskuntaan ja osallistui Suomen sisällissotaan valkoisten joukoissa. Hän kaatui Viipurin taistelun aikana Kolikkoinmäellä ja hänet haudattiin Viipurin sankarihautaan.


title: Brand New Eyes

text: Brand New Eyes (tyylitelty brand-new eyes) on Paramore-yhtyeen kolmas studioalbumi. Se julkaistiin Suomessa 30. syyskuuta 2009. Albumi nauhoitettiin Kaliforniassa tammi–maaliskuussa 2009. Albumin nimi kuvaa sitä, kuinka yhtyeen jäsenet ”näkevät asiat aivan uudessa perspektiivissä”. Albumi kipusi Billboard 200 -listan ensimmäiseksi, ja sitä myytiin ensimmäisellä viikollaan 185 000 kappaletta. Levy rikkoi kultarajan Yhdysvalloissa 21. tammikuuta 2010, eli noin neljä kuukautta albumin julkaisun jälkeen.


title: Brand New Eyes

text: Albumi debytoi Yhdysvalloissa Billboard 200 -listan toisella sijalla. Suomessa se nousi virallisen albumilistan sijalle 5.


title: Kähäri (Viipurin piiri)

text: Kähäri (, "Gontšarovo") on maalaiskunta ja sen keskustaajama Leningradin alueen Viipurin piirissä, Viipurin kaupungin itäpuolella. Keskustaajama sijaitsee entisen Suomen Viipurin maalaiskuntaan kuuluneen Kähärin kylän tienoilla.


title: Kähäri (Viipurin piiri)

text: Kähärin kunnassa on noin 9200 asukasta. Se perustettiin vuonna 2006 yhdistämällä aiemmat Kämärän ("Gavrilovo"), Karisalmen ("Gvardeiskoje"), Kähärin ja Ristseppälän ("Žitkovo") kyläneuvostoalueet. Se kattaa osapuilleen Suomen entisten Heinjoen ja Äyräpään kuntien alueet ja osia Viipurin maalaiskunnan ja Kuolemajärven kunnan alueista.


title: Kähäri (Viipurin piiri)

text: Vähän keskustaajaman eteläpuolella sijaitsi aikanaan Kähäriä paljon suurempi Suurperon kylä ja sen asemanseutu Pero (nyk. "Perovo"). Joissakin lähteissä nykyisen Kähärin suomalaiseksi nimivastineeksi onkin annettu Suurpero.


title: Kähäri (Viipurin piiri)

text: Kunnassa on 18 maaseututaajamaa:


title: Tove ja meri

text: Tove ja meri on Yleisradion tuottama vuonna 1984 valmistunut 4-osainen televisiosarja. Televisiosarjassa kerrotaan, miten Tove Janssonin luomat Muumit saivat alkunsa.


title: Tove ja meri

text: Sarja on esitetty televisiossa ensimmäisen kerran valmistumisvuonnaan ja uusintana vuonna 1990. Yle Tallennemyynti on julkaissut televisiosarjasta kirjastotallenteen.


title: Toivo Korpilinna

text: Toivo Anselm Korpilinna (sukunimi aik. "Wallenius"; 5. maaliskuuta 1891 Kymi – 2. huhtikuuta 1938 Lappeenranta) oli suomalainen toimittaja ja kirjailija.


title: Toivo Korpilinna

text: Toivo Korpilinnan kirjalliseen tuotantoon kuului romaaneita ja näytelmiä.


title: Toivo Korpilinna

text: Kuunnelma- ja näytelmäkirjailija Esko Korpilinna oli Toivo Korpilinnan poika.


title: Väinö Lahtonen

text: Kustaa Väinö Lahtonen (9. elokuuta 1890 Yläne – 22. tammikuuta 1938 Rauma) oli suomalainen päätoimittaja ja kirjailija.


title: Väinö Lahtonen

text: Lahtosen vanhemmat olivat torppari Erland Lahtonen ja Maria Wahlroos. Hän valmistui kansakoulunopettajaksi 1913 ja opiskeli myös yliopistossa 1916.


title: Väinö Lahtonen

text: Lahtonen toimi kansakoulunopettajana 1913–1914. Hän oli sitten toimittajana Raumalla ilmestyvässä Länsi-Suomi-lehdessä 1914–1917 ja Uusi Aura-lehdessä 1917–1919. Hän osallistui Suomen sisällissotaan 1918 Turun pataljoonan mukana. Lahtonen oli Länsi-Suomen päätoimittajana ja oy Länsi-Suomen toimitusjohtajana 1919–1932. Hän oli Rauman kaupunginvaltuuston jäsenenä 1925–1928 ja Rauman suojeluskunnan esikunnan jäsenenä 1919–1922.


title: Ignorance (kappale)

text: Ignorance on yhdysvaltalaisen Paramore-yhtyeen ensimmäinen single heidän kolmannelta studioalbumiltaan Brand New Eyes. Se tuli digitaaliseen myyntiin 7. elokuuta 2009, mutta se julkaistiin päivää aikaisemmin bändin virallisella Internet-sivustolla.


title: Ignorance (kappale)

text: Paramoren laulaja Hayley Williams on kertonut Kerrang!-lehdessä biisin merkityksestä seuraavasti:


title: Ignorance (kappale)

text: ""Mielestäni tämä biisi on bändillemme suuri käännekohta. Totuus on, että kasvaminen ei ole helppoa. Olemme viisi erilaista ihmistä joiden täytyy setviä saman tavoitteen läpi päivittäisissä menoissamme. Tuolloin oli paljon aikoja milloin tunsin itseni hyvin yksinäiseksi, vihaiseksi tai epävarmaksi. Minusta ihmisten tapaaminen ei aina tunnu hyvältä, varsinkaan niiden ihmisten, joita rakastan kuten näiden jätkien. Laulu on yhden ihmisen näkökulmasta. On epäreilua että minä olen se joka saa puhua siitä, mutta se auttoi minua paljon. Biisin tekstirivi "Ignorance is your new best friend" on siitä miltä minusta tuntui menettää ihmisiä, luulen että bändikin myös menetti. Mutta se on okei, me kasvamme. Rakastan tätä laulua.""


title: Ignorance (kappale)

text: Musiikkivideo kuvattiin 23. heinäkuuta 2009 ja sen ohjasi Honey. Video julkaistiin 13. elokuuta 2009 AMTV:ssä sekä MTV:n Internet-sivustolla.


title: Ignorance (kappale)

text: Videon tapahtumat sijoittuvat pääosin pieneen huoneeseen, jossa on bändin jäsenet ja katosta roikkuva hehkulamppu. Lamppu valaisee kunnolla laulaja Williamsin, mutta muut yhtyeen jäsenet vain heikosti. Vaikka Williams yrittää venyttää johtoa ja osoittaa lampulla yhtyeen muihin jäseniin, valo loistaa kirkkaasti vain häntä kohti. Video käsittää kolme tilaa; ahdas pieni huone, jossa bändi esiintyy, suurempi esiintymisalue sekä peiliseinäinen koppi. Video päättyy kun muut yhtyeen jäsenet kietovat lampun johdon Williamsin ympärille ja näyttävät kuinka valokeila kohdistuu aina häneen eikä muihin yhtyeen jäseniin.


title: Hope Powell

text: Hope Powell (s. 8. joulukuuta 1966) on englantilainen jalkapallovalmentaja ja entinen jalkapalloilija. Hän on Englannin naisten jalkapallomaajoukkueen päävalmentaja.


title: Hope Powell

text: Powell pelasi keskikenttäpelaajana ja hyökkääjänä. Hän edusti uransa aikana Millwall Lionessesia, Fulhamia ja Croydonia. Powell oli Croydonin kapteeni sen voittaessa mestaruuden ja FA Cupin 1996. Lisäksi hän voitti FA Cupin myös Millwallissa 1991. Powell nousi Englannin maajoukkueeseen 16-vuotiaana syyskuussa 1983. Hän oli vuosia maajoukkueen varakapteeni ja pelasi loukkaantumisista huolimatta uransa aikana 66 maaottelua, joissa hän teki 35 maalia. Powellin maajoukkueuran suurin saavutus oli 1984 EM-kisojen finaaliin pääsy.


title: Hope Powell

text: Pelaajauran jälkeen Powell ryhtyi valmentajaksi. Powell valittiin heti uran päätyttyä 1998 Englannin ensimmäiseksi täysipäiväiseksi naisten maajoukkueen valmentajaksi. Aikuisten maajoukkueen lisäksi hänen vastuullaan on myös alle 19-vuotiaiden, alle 17-vuotiaiden ja alle 15-vuotiaiden maajoukkueet. Powell on johtanut maajoukkuetta EM-kisoissa 2001, 2005, 2009 ja 2013 sekä MM-kisoissa 2007 ja 2011. Lontoon olympialaisissa 2012 hän valmensi Ison-Britannian joukkuetta. Hän suoritti vuonna 2003 ensimmäisenä naisena maailmassa korkeimman valmentajatutkinnon, UEFA Pro Licencen.


title: Hope Powell

text: Vuonna 2002 Powell nimitettiin Brittiläisen imperiumin upseeriksi (OBE) ansioistaan naisten jalkapallon hyväksi. Hänet on valittu myös Englannin jalkapalloilun Hall of Fameen.


title: Mustafa III

text: Mustafa III (28. tammikuuta 1717 – 21. lokakuuta 1774) oli Osmanien valtakunnan sulttaani 1757–1774. Hän syntyi Istanbulissa sulttaani Ahmed III:n ja sulttaanitar Mihrisahin pojaksi.


title: Mustafa III

text: Paitsi että Mustafa oli sivistynyt, harras ja hyväsydäminen hallitsija, hän oli myös taitava runoilija ja perehtynyt syvällisesti tähtitieteeseen ja osmanien ja islamin historiaan. Hän halusi toteuttaa valtakunnassa uudistuksia ja pyysi neuvoa valistuneisuudestaan kuuluisalta Preussin kuninkaalta Fredrik Suurelta.


title: Mustafa III

text: Mustafa piti valtakunnan pahimpana vihollisena Venäjää ja valmistautui sodan varalta kartuttamalla valtion kassaa ja uudistamalla armeijaa. Lopulta hän julisti Venäjälle sodan 25. syyskuuta 1768. Hän sairastui sodan aikana ja menehtyi sydänkohtaukseen 57 vuoden iässä 21. lokakuuta 1774 vain muutaman kuukauden kuluttua rauhan julistamisesta.


title: Jalkapallon naisten Euroopan-mestaruuskilpailut 1987

text: Vuoden 1987 jalkapallon naisten Euroopan-mestaruuskilpailut () olivat toiset UEFA:n järjestämät naisten EM-kisat. Kisoissa ei pelattu varsinaista lopputurnausta, mutta neljän karsintalohkon parhaat joukkueet pelasivat Norjassa välierät ja mitaliottelut. Mestaruuden voitti Norja.


title: Oski Talvio

text: Oskar Evald (Oski) Talvio (sukunimi aik. "Tolvanen"; 26. kesäkuuta 1892 Viipuri – 27. tammikuuta 1949 Helsinki) oli suomalainen kauppias, harrastelijanäyttelijä, elokuvaohjaaja ja näytelmäkirjailija.


title: Oski Talvio

text: Talvio toimii kauppiaana Viipurissa, ja hän esiintyi myös iltanäyttelijänä Viipurin Näyttämöllä. Talvio teki aloitteen Viipurin Ulkoilmateatterin perustamisesta eräässä Viipurin Raittiusseuran kokouksessa. Teatterin ensimmäinen näytäntö oli 3. elokuuta 1913 Papulan vuorella, jolloin esitettiin Minna Canthin näytelmä "Roinilan talossa".


title: Oski Talvio

text: Talvio ohjasi ja käsikirjoitti vuonna 1920 Viipurissa valmistuneen mykkäelokuvan Kihlaus, joka perustui Aleksis Kiven samannimiseen näytelmään. Hän esitti pieniä sivuosia myös kolmessa 1940-luvun lopulla valmistuneessa kotimaisessa elokuvassa.


title: HMS Highlander (H44)

text: HMS Highlander (viirinumero H44) oli Britannian Kuninkaallisen laivaston Havant-luokan hävittäjä, joka palveli toisessa maailmansodassa.


title: HMS Highlander (H44)

text: Brasilian hallitus tilasi aluksen John I. Thornycroft and Companylta Woolstonista nimellä "Jaguaribe". Aluksen köli laskettiin 28. syyskuuta 1938. Britannian hallitus lunasti 4. syyskuuta 1939 aluksen ja se laskettiin vesille 17. lokakuuta 1939 nimettynä "HMS Highlanderiksi". Alukselle tehtiin muutostöitä laivaston tarpeiden mukaiseksi sukellusveneidentorjunta-alukseksi, joiden jälkeen se valmistui 18. maaliskuuta 1940.


title: HMS Highlander (H44)

text: "HMS Highlander"in valmistuttua ja sen miehistön saatua hieman koulutusta Portlandissa se purjehti Scapa Flow’hun. Alus liittyi 11. huhtikuuta 1940 Scapa Flow’hun saavuttuaan Kotilaivaston 9. Hävittäjälaivueeseen, jonka mukana se tuki liittoutuneiden sotatoimia Norjan rannikolla. Alus suojasi seuraavana päivänä saattuetta NP1 Clydestä Vestfjordiin. Aluksen määränpää muuttui ja se siirtyi 14. huhtikuuta tukemaan Namsoksen maihinnousua.


title: HMS Highlander (H44)

text: "HMS Highlander" erkani 15. huhtikuuta saattueesta, minkä jälkeen se purjehti Liliesjonaan, jossa se joutui ilmahyökkäykseen. Alus vapautettiin tehtävästä, minkä jälkeen se palasi kotimaahan saattamaan seuraavaa osastoa. Alus ajoi 17. huhtikuuta karille Shetlandsaarilla matkalla Scapa Flow’hun, jolloin sen konehuone kärsi vaurioita ja kaikuluotain tuhoutui. Alus siirrettiin 20. huhtikuuta Hullin telakalle korjattavaksi.


title: HMS Highlander (H44)

text: "HMS Highlander" palasi palvelukseen 19. toukokuuta, jolloin se suojasi "HMS Renownia" Tynestä Scapa Flowhun yhdessä "HMS Bulldogin" ja "HMS Ashantin" kanssa. Alus suojasi lentotukialus "HMS Gloriousia" Norjan rannikolle yhdessä "HMS Arrowin" ja "HMS Wrenin" kanssa. Se suojasi 28. toukokuuta "HMS Gloriousin" takaisin Scapa Flowhun.


title: HMS Highlander (H44)

text: "HMS Highlander" suojasi 31. toukokuuta "HMS Gloriousia" ja "HMS Ark Royalia" matkalla Clydestä Norjan rannikolle Bardufossiin yhdessä "HMS Acastan", "HMS Ardentin", "HMS Acheronin" ja "HMS Dianan" kanssa suojaamaan liittoutuneiden evakuointia (operaatio Alphabet).


title: HMS Highlander (H44)

text: Osaston saavuttua 2. kesäkuuta toiminta-alueelleen "HMS Highlander" suojasi "HMS Gloriousia", joka vastaanotti maista alukselle siirtyvät lentokoneet. Alus poistui 5. kesäkuuta tankkaamaan Harstadiin, minkä jälkeen se palasi lentotukialuksen suojaksi.


title: HMS Highlander (H44)

text: "HMS Highlander" siirrettiin 8. kesäkuuta "HMS Ark Royalin" suojaksi, missä jo olivat "HMS Diana" ja "HMS Acheron". Hävittäjät suojasivat lentotukialusta sekä niihin liittyneitä joukkojenkuljetus- ja rahtialuksia (Ryhmä II)kotimaahan.


title: HMS Highlander (H44)

text: "HMS Highlander" siirrettiin 12. kesäkuuta läntisen reitin alaisuuteen (), jolloin sen tehtäväksi määrättiin Biskajanlahden alueelta tapahtuneiden evakuointien tukeminen. Alus pelasti seuraavana päivänä AMC "HMS Scotstounin" eloonjääneet ja laski heidät maihin Greenockissa. Alus evakuoi 16. kesäkuuta brittiläisen siirtoarmeijan joukkoja St. Nazairesta ja 25. kesäkuuta St. Jean de Luzista.


title: HMS Highlander (H44)

text: "HMS Highlander" suojasi 29. kesäkuuta Clydestä lähtenyttä saattuetta WS1 yhdessä "HMS Harvesterin", "HMS Volunteerin" ja "HMS Whirlwindin" kanssa. Alus erkani saattueesta seuraavana päivänä. Alukselle asennettiin 16. heinäkuuta Devonportissa kolmituumainen ilmatorjuntatykki. Alus palasi 24. heinäkuuta laivueeseensa.


title: HMS Highlander (H44)

text: "HMS Highlander" suojasi 5. elokuuta Liverpoolista lähtenyttä saattuetta WS2 yhdessä "HMS Harvesterin", "HMS Havelockin" ja "HMS Hurricanen" kanssa. Alus erkani 7. elokuuta saattueesta palaten Liverpooliin.


title: HMS Highlander (H44)

text:
"HMS Highlander" poimi meres
tä 26. elokuuta 1940 Saksan laivaston sukellusvene "U-37":n tykkitulella upottaman () brittiläisen kauppalaivan "SS Yewcrestin" henkiinjääneitä.


title: HMS Highlander (H44)

text: "HMS Highlander" tulitti 14.–15. syyskuuta välisenä yönä Cherbourgia yhdessä hävittäjien "HMS Harvesterin", "HMS Bulldogin" ja "HMS Beaglen" kanssa, minkä jälkeen alus siirrettiin laivueen mukana Liverpooliin.


title: HMS Highlander (H44)

text: "HMS Highlander" suojasi 3. lokakuuta Liverpoolista lähtenyttä saattuetta WS3 yhdessä hävittäjien "HMS Harvesterin", "HMS Havelockin", "HMS Hurricanen", "HMS Versatilen", "HMS Viscountin" ja "HMS Witheringtonin" kanssa. Alus erkani 5. lokakuuta saattueesta palaten Liverpooliin.


title: HMS Highlander (H44)

text: "HMS Highlander" upotti 30. lokakuuta Irlannin luoteispuolella syvyyspommein yhdessä "HMS Harvesterin" kanssa "SS Empress of Australian" torpedoineen sukellusvene "U-32":n ().


title: HMS Highlander (H44)

text: "HMS Highlander" suojasi 18. marraskuuta Clydestä lähtenyttä saattuetta WS4B yhdessä Kanadan laivaston hävittäjien "HMCS Ottawan", "HMCS Skeenan", "HMCS Saguenayn" ja "HMCS St. Laurentin" kanssa. Alus erkani 20. marraskuuta saattueesta palaten Clydeen. Alus suojasi 1. joulukuuta torpedoidun "HMCS Saguenayn" Barrow-in-Furnessiin Vickers-Armstrongin telakalle.


title: HMS Highlander (H44)

text: "HMS Highlander" suojasi 19. joulukuuta saattuetta WS5A yhdessä "HMS Harvesterin" ja "HMS Vesperin" kanssa. Alus erkani saattueesta 21. joulukuuta palaten Clydeen.


title: HMS Highlander (H44)

text: "HMS Highlander" sijoitettiin 8. tammikuuta 1941 ilmatorjunta-alukseksi Molfrenlahteen suojaamaan kokoontuvaa saattuetta WS5B yhdessä "HMS Harvesterin" ja "HMS Wellingtonin" kanssa. Alus liittyi 12. tammikuuta saattueeseen sen aloittaessa matkansa. Se erkani 16. tammikuuta saattueesta palaten Clydeen.


title: HMS Highlander (H44)

text: "HMS Highlander" siirrettiin 30. tammikuuta Vickersin telakalle Hebburniin , josta se palasi 23. maaliskuuta liittyen saattajaryhmäänsä. Alus siirrettiin 26. maaliskuuta ryhmän mukana Gibraltarille.


title: HMS Highlander (H44)

text: "HMS Highlander" osallistui 6. huhtikuuta Saksan laivaston taisteluristeilijöiden "Gneisenaun" ja "Scharnhorstin" etsintään Biskajanlahdelta yhdessä Force H:n kanssa. Alus siirrettiin Freetowniin 18. Hävittäjälaivueen mukana Etelä-Atlantinn saattueiden suojaksi. Alus liittyi 26. huhtikuuta saattueeseen WS8A yhdessä "HMS Duncanin" ja "HMS Wishartin" kanssa avustamaan "HMS Boreasia". Alus erkani 9. toukokuuta saattueesta yhdessä "HMS Boreasin" kanssa.


title: HMS Highlander (H44)

text: "HMS Highlander" suojasi 5. kesäkuuta saattuetta WS8B yhdessä "HMS Boreasin" ja "HMS Wishartin" kanssa. Alus erkani 8. kesäkuuta saattueesta palaten Freetowniin. Se suojasi 16. kesäkuuta saattuetta WS9A yhdessä "HMS Vansittartin", "HMS Wild Swanin", "HMS Boreasin", "HMS Brilliantin" ja "HMS Veloxin" kanssa. Alus erkani 18. kesäkuuta saattueesta sen saavuttua Freetowniin.


title: HMS Highlander (H44)

text: "HMS Highlander" siirrettiin elokuussa Londonderryyn jatkaen siellä Atlantin saattueiden suojaamista. Alus suojasi 31. elokuuta Clydestä lähtenyttä saattuetta WS11 yhdessä risteilijä "HMS Cairon", hävittäjien "HMS Livelyn", "HMS Cossackin", "HMS Legionin", "HMS Winchelsean", "HMS Zulun", Alankomaiden laivaston hävittäjän "Hr. Ms. Isaac Sweersin" sekä Puolan laivaston hävittäjien "ORP Piorunin" ja "ORP Garlandin" kanssa. Alus erkani 3. syyskuuta saattueesta palaten Londonderryyn.


title: HMS Highlander (H44)

text: "HMS Highlander" suojasi 13. joulukuuta pääministeri Winston Churchilliä Argentiaan Newfoundlandiin kuljettanutta "HMS Duke of Yorkia" yhdessä "HMS Faulknorin", "HMS Foresightin", "HMS Lightningin" ja "HMS Harvesterin" kanssa. Alus erosi 17. joulukuuta osastosta muiden hävittäjien kanssa palaten Scapa Flowhun.


title: HMS Highlander (H44)

text: "HMS Highlander" siirrettiin helmikuussa 1942 Green and Silley Weirin telakalle Tilburyyn huollettavaksi, minkä aikana alukselle asennettiin merivalvontatutka tyyppiä 271. Alus palasi palvelukseen 18. maaliskuuta 4. Saattajaryhmän johtoaluksena. Ryhmään kuuluivat hävittäjä "HMS Winchelsea" ja korvetit "HMS Anemone", "HMS Asphodel" ja "HMS Pennywort".


title: HMS Highlander (H44)

text: "HMS Highlander" suojasi ryhmineen useita Atlantin saattueita, kunnes se siirrettiin 22. marraskuuta Humberissa telakalle huollettavaksi. Alus palasi 6. tammikuuta 1943 ryhmäänsä.


title: HMS Highlander (H44)

text: "HMS Highlander" käväisi maaliskuussa telakalla St. Johnsilla Newfoundlandissa, jossa korjattiin myrskyssä saatuja vaurioita. Alus suojasi 18. maaliskuuta saattuetta HX229, joka joutui useiden sukellusveneiden hyökkäyksen kohteeksi. Se väisti sekä "U-441":n että "U-608":n laukaisemat torpedosarjat.


title: HMS Highlander (H44)

text: "HMS Highlander" liitettiin 10. huhtikuuta Saattajaryhmä B6:een suojaamaan saattuetta ON176, joka joutui sukellusveneryhmä Adlerin maaliksi. Alus suojasi 21. huhtikuuta oman ryhmänsä kanssa saattuetta HX234, joka joutui sukellusveneryhmä Meisemin maaliksi.


title: HMS Highlander (H44)

text: "HMS Highlander" määrättiin syyskuussa suojaamaan Välimeren saattueita. Alus siirtyi tehtäväänsä yhdessä hävittäjien "HMS Walkerin", "HMS Westcottin" ja "HMS Winchelsean" sekä korvettien "HMS Abelian", "HMS Asphodelin", "HMS Cloverin" ja "HMS Pennywortin" kanssa. Alus suojasi saattueita KMS30 ja OG95 kotimaasta Gibraltarille.


title: HMS Highlander (H44)

text: "HMS Highlander" siirrettiin 28. joulukuuta Troonissa telakalle, jossa alus muutettiin sukellusveneidentorjuntasaattajaksi asentamalla muun muassa Hedgehog-sukellusveneentorjuntaheitin A-tykin paikalle. Aluksen valmistusmista viivytti törmääminen hinaajan kanssa. Se palasi palvelukseen 12. huhtikuuta 1944, jolloin se liitettiin Saattajaryhmä B6:een suojaamaan saattuetta ON176.


title: HMS Highlander (H44)

text: "HMS Highlander" oli toukokuussa koulutettavana Tobermoryssa. Alus liitettiin kesäkuussa 4. Saattajaryhmään suojaamaan Pohjois-Atlantin saattueita. Se siirrettiin syyskuussa Saattajaryhmä B2:een suojaamaan Keski-Atlantin saattueita.


title: HMS Highlander (H44)

text: "HMS Highlander" kärsi 15. huhtikuuta 1945 jäihin törmätessään pahoja vaurioita. Aluksen keula hajosi vesirajan alapuolelta 20 jalan matkalta ja se menetti tilapäisesti liikuntakykynsä. Korvetti "HMS Morpeth Castle" avusti alusta, kunnes hinaaja "Tenacity" saapui. Alus hinattiin Bay of Bullsille Newfoundlandiin. Se otettiin 17. huhtikuuta Bay of Bullsin telakalle.


title: HMS Highlander (H44)

text: "HMS Highlander" siirrettiin viimeisteltäväksi St. Johnsille Newfoundlandiin. Alus lähti 24. heinäkuuta Portsmouthiin, jonne se saapui 29. heinäkuuta. Alus siirrettiin lentomiehistöjen koulutukseen Pohjanmerelle, kunnes se siirrettiin tammikuussa 1946 reserviin.


title: HMS Highlander (H44)

text: "HMS Highlander" sijoitettiin poistolistalle helmikuussa. Alus myytiin 27. toukokuuta BISCOlle, joka allokoi aluksen Metal Industriesille Charlestowniin Fifeen. Alus saapui toukokuussa 1947 romutettavaksi.


title: Jalkapallon naisten Euroopan-mestaruuskilpailut 1984

text: Vuoden 1984 jalkapallon naisten Euroopan-mestaruuskilpailut () olivat ensimmäiset UEFA:n järjestämät naisten EM-kisat. Kisat eivät olleet viralliset, sillä osallistuneita joukkueita oli 16, mikä on alle puolet UEFA:n jäsenmaista. Kisoissa ei pelattu varsinaista lopputurnausta vaan neljän karsintalohkon parhaat joukkueet pelasivat kaksiosaiset välierät ja finaalin. Mestaruuden voitti Ruotsi.


title: Yrjö Oinonen

text: Yrjö Pietari Oinonen (28. kesäkuuta 1906 Mikkeli – 28. joulukuuta 1949 Helsinki) oli suomalainen kirjallisuudentutkija ja runoilija.


title: Yrjö Oinonen

text: Oinosen vanhemmat olivat rehtori Frans Pietari Oinonen ja Anni Aurora Sirkiä. Hän oli vuodesta 1940 naimisissa lääketieteen lisensiaatti Sirkka Helinä Piirosen kanssa. Oinonen kirjoitti ylioppilaaksi 1925 ja valmistui filosofian kandidaatiksi 1929, maisteriksi 1932 sekä lisensiaatiksi ja tohtoriksi 1945.


title: Yrjö Oinonen

text: Oinonen oli Viipurin uuden yhteiskoulun suomen kielen ja historian opettaja 1933-1940, Yhteiskunnallisen korkeakoulun opettaja 1946-1949 ja kirjallisuudenhistorian vt. professori 1947-1949, Helsingin yliopiston kotimaisen kirjallisuuden dosentti 1947-1949. Omien teostensa lisäksi hän kirjoitti esipuheen Einari Vuorelan kokoelmaan "Runoja" ja Otto Mannisen kokoelmaan "Runot".


title: Leningradin alueen hallinnollinen jako

text: Leningradin alue jakautuu hallinnollisesti yhteen kaupunkipiirikuntaan sekä 17 kunnallispiiriin, jotka käsittävät 62 kaupunkikuntaa ja 142 maalaiskuntaa.


title: Visa Nurmi

text: Visa Nurmi (13. toukokuuta 1956 Pori – 2. syyskuuta 2009) oli suomalainen mainosalan yrittäjä, ruokakirjailija ja -toimittaja.


title: Visa Nurmi

text: Nurmi toimi 1980-luvulla mainostoimisto U.S.P. Turku Oy:ssä muun muassa toimitusjohtajana. Mainostoimisto Rientolan hän perusti Turkuun 1992. Vuonna 2003 hän perusti mainostoimisto Kauppakomppania Anton Kaufmannin ja ryhtyi sen toimitusjohtajaksi.


title: Visa Nurmi

text: Valtakunnallisesti Visa Nurmi tunnettiin paremmin ruokakirjailijana ja -toimittajana. Nurmi oli vaikuttamassa Gourmet-lehden syntyyn ja kirjoitti pitkään ruokapalstaa Suomen Kuvalehteen sekä kolumnia Helsingin Sanomien ruokasivuille. Keittiömestari Antti Vahteran kanssa hän kirjoitti kymmenkunta keittokirjaa. Hän kuului turkulaisen ravintola Roccan taustahenkilöihin ja oli myös Ruokala-yhtiön taustalla. Ruoan ohella hänen toinen intohimonsa oli kirjallisuus. Viimeisinä vuosinaan hän piti yhdessä Esko Antolan ja Tero-Pekka Henellin kanssa Kannuvalimo-nettiblogia.


title: Visa Nurmi

text: Nurmi opiskeli 1970-luvulla yhteiskuntatieteitä Turun yliopistossa ja oli vahvasti mukana Kokoomuksen toiminnassa muun muassa puolueen Satakunnan piirissä ja puoluevaltuustossa.


title: Visa Nurmi

text: Nurmen ensimmäinen vaimo kuoli syöpään ja kolme tytärtä perinnölliseen JNCL-sairauteen. Toisesta avioliitosta hänellä on poika ja tytär.


title: Ray Nagin

text: Clarence Ray Nagin (s. 11. kesäkuuta 1956) on yhdysvaltalainen demokraattipuolueen poliitikko. Hän toimi New Orleansin pormestarina vuosina 2002–2010.


title: Vanha kenttä

text: Vanha kenttä ("Vanhis") on pesäpallostadion Lappeenrannan Leirissä. Se toimii Pesä Ysien Superpesis-joukkueen kotikenttänä.


title: Vanha kenttä

text: Vanhan kentän rakensi talkoilla Lappeenrannan Luistinseura vuonna 1922. Se oli Lappeenrannan pääurheilukenttä ennen vuonna 1939 valmistunutta Kimpistä, mistä juontuu myös sen nimi. Kenttä on ollut historiansa varrella muun muassa yleisurheilu-, jalkapallo-, jääpallo- ja pesäpallokäytössä.


title: Vanha kenttä

text: Vanha kenttä oli Pesä Ysien kotikenttä alun perin seuran perustamisesta 2000-luvun alkuun asti ja uudelleen kaudesta 2008 alkaen. Superpesistä kentällä pelattiin ensimmäisen kerran kaudella 1995. Kaudet 2001–2007 joukkue pelasi Kisapuiston hiekkatekonurmella, joka toimii talvisin tekojääratana. Ajan myötä kentän pohja alkoi pettää sen alla olevien jäädytysputkien lämpölaajenemisen vuoksi, joten paluu Vanhalle kentälle tuli ajankohtaiseksi.


title: Vanha kenttä

text: Vuosina 2006–2008 tehdyn Vanhan kentän uudistamisen yhteydessä Lappeenrannan kaupunki rakensi kentälle hiekkatekonurmen, katsomot, kuuluttamo- ja toimitsijarakennuksen sekä tekniikan, joiden kokonaiskustannukset olivat noin 240 000 euroa. Kotipesän takana olevan pääkatsomon yleisökapasiteetti on noin 700, minkä lisäksi kakkospesän sivustalla on pienempiä irtokatsomoja muutamalle sadalle katsojalle.


title: Chico and the Man

text: Chico and the Man oli yhdysvaltalainen tilannekomediasarja, mitä esitti NBC vuodesta 1974 vuoteen 1978. Pääosissa olivat Jack Albertson, Freddie Prinze sekä Scatman Crothers. "Chico and the Man" oli ensimmäinen yhdysvaltalainen sarja, joka sijoittui meksikolaisamerikkalaiseen asuinalueeseen.


title: Chico and the Man

text: Sarja koki kovia, kun päätähti Freddie Prinze teki itsemurhan tammikuussa vuonna 1977. Sen jälkeen sarja toimi vuoden ilman häntä, kunnes se lopetettiin taloudellisista syistä. Nykyisin "Chico and the Man" on yksi suosituimmista tilannekomediasarjoista kautta aikojen.


title: Juulia Kauste

text: Juulia Kauste (s. 1967) on suomalainen taidehistorioitsija. Hän oli Suomen arkkitehtuurimuseon (entisen Suomen rakennustaiteen museon) johtaja vuoden 2010 alusta keväälle 2018. Hänet irtisanottiin maaliskuun lopulla 2018 ja työsuhde päättyy toukokuun lopussa 2018.


title: Juulia Kauste

text: Kauste on toiminut Suomen New Yorkin -kulttuuri-instituutin johtajana ja on tehnyt väitöskirjaa The New School -yliopistossa.


title: A Girl Like Me

text: A Girl Like Me on Rihannan toinen studioalbumi, joka julkaistiin Yhdysvalloissa 19. huhtikuuta 2006 Def Jam -levy-yhtiön kautta. Albumi myi ensimmäisellä viikollaan 115,000 kappaletta. Albumia on myyty 4,5 miljoonaa kappaletta.


title: A Girl Like Me

text: Ilmestyessään albumi sijoittui Billboard 200 ja UK Albums Chart -listoilla 5. sijalle.


title: Danny Welbeck

text: Danny Welbeck (s. 26. marraskuuta 1990 Manchester) on englantilainen jalkapalloilija, joka edustaa Englannin valioliigassa pelaavaa Arsenalia.


title: Danny Welbeck

text: Welbeck siirtyi Manchester Unitedin akatemiaan kesällä 2007. Hän debytoi edustusjoukkueessa syyskuussa 2008 liigacupin ottelussa. Ensimmäisellä kaudellaan Welbeck pelasi kolme liiga- ja 10 cup-ottelua, muun muassa Unitedin voittoon päättyneen liigacupin loppuottelun Tottenhamia vastaan. Kauden 2009–2010 puolivälissä Welbeck lainattiin mestaruussarjan Prestoniin. Kauden 2010–2011 hän pelasi lainasopimuksella Sunderlandissa.


title: Danny Welbeck

text: Welbeck nousi Manchester Unitedin vakiokokoonpanoon kaudella 2011–2012: hän pelasi 30 valioliigaottelua ja teki yhdeksän maalia. Unitedin mestaruuteen päättyneellä kaudella 2012–2013 hän pelasi 27 ottelua, joissa teki tosin vain yhden maalin. Seuraavalla kaudella hän teki 25 ottelussa yhdeksän maalia. Hän voitti Unitedissa Community Shieldin 2011 ja 2013.


title: Danny Welbeck

text: Welbeck siirtyi Arsenaliin elokuussa 2014. Ensimmäisellä kaudellaan lomtoolaisseurassa hän teki 25 valioliigaottelussa neljä maalia. Hän oli loukkaantumisen takia sivussa Arsenalin voitokkaasta FA Cupin loppuottelusta, aiemmilla kierroksilla hän pelasi kolme ottelua.


title: Danny Welbeck

text: Welbeck edustaa Englannin maajoukkuetta, jossa hän pelasi ensimmäisen ottelunsa Ghanaa vastaan maaliskuussa 2011. Vaikka Welbeck pelasi jo Englannin nuorisomaajoukkueissa, hän oli voinut valita myös Ghanan, jota olisi saanut edustaa vanhempiensa kautta. Ensimmäisen maaottelumaalinsa hän teki ystävyysottelussa Belgiaa vastaan 2012. Hän pelasi Englannin kaikissa neljässä ottelussa EM-kilpailuissa 2012 tehden myös maalin ottelussa Ruotsia vastaan. MM-kilpailuissa 2014 hän pelasi kaksi ottelua. Hän kuului myös Englannin neljänneksi sijoittuneeseen joukkueeseen MM-kilpailuissa 2018.


title: The New School

text: The New School on yhdysvaltalainen yliopisto, joka sijaitsee pääasiassa New Yorkin Greenwich Villagessa.


title: The New School

text: Yliopisto on perustettu vuonna 1919, ja se tunnettiin pitkään nimellä "New School for Social Research". Vuosina 1997–2005 sen nimi oli "New School University". Yliopiston ja sen tiedekuntien nimet muutettiin 2005. Sen opetusta pidetään hyvin avantgardistisena, ja siellä toimii kansainvälinen ajatushautomo World Policy Institute. Yliopiston piirissä toimii vuonna 1896 perustettu taideoppilaitos Parsons The New School for Design, joka liitettiin yliopistoon 1970.


title: Jack Albertson

text: Jack Albertson (16. kesäkuuta 1907 Malden, Massachusetts – 25. marraskuuta 1981 Hollywood) oli yhdysvaltalainen näyttelijä, koomikko, tanssija ja muusikko, joka esiintyi sekä vaudevilleteatterissa että elokuvissa ja televisiosarjoissa. Hänen tunnetuimmat roolinsa lienevät elokuvissa "Jali ja suklaatehdas" (1971) ja "S/S Poseidonin seikkailu" (1972) sekä päärooli vuosina 1974–1978 esitetyssä tilannekomediasarjassa "Chico and the Man". Hänellä on tähti Hollywood Walk of Famella. Albertson kuoli syöpään ollessaan 74-vuotias. Hänet tuhkattiin ja tuhka siroteltiin Tyyneenmereen.


title: Jack Albertson

text: Albertson syntyi juutalaiseen perheeseen. Myös hänen siskonsa Mabel oli näyttelijä.